text: έδαφός του, τότε το εν λόγω μέρος δύναται να παραπέμψει το θέμα στη μεικτή επιτροπή για την τελωνειακή ένωση, η οποία εν ανάγκη, εισηγείται τη λήψη πρόσφορων μέσων για την αποτροπή επιζήμιων καταστάσεων που ενδέχεται να προκύψουν.Η ίδια διαδικασία ακολουθείται εάν, λόγω διαφορών κατά την εφαρμογή της νομοθεσίας σε τομέα άμεσου ενδιαφέροντας για τη λειτουργία της τελωνειακής ένωσης, προκαλούνται ή απειλείται να προκληθούν προσκόμματα στην ελεύθερη κυκλοφορία των εμπορευμάτων ή εκτροπές του εμπορίου ή οικονομικά προβλήματα.2. Εάν, εξαιτίας ανομοιοτήτων μεταξύ της νομοθεσίας της Κοινότητας και της Τουρκίας ή τυχόν διαφορών που υφίστανται όσον αφορά την εφαρμογή τους σε τομέα άμεσου ενδιαφέροντος για τη λειτουργία της τελωνειακής ένωσης, προκαλούνται ή απειλείται να προκληθούν προσκόμματα στην ελεύθερη κυκλοφορία των εμπορευμάτων ή εκτροπές του εμπορίου και το θιγόμενο μέρος θεωρεί ότι καθίσταται αναγκαία η άμεση λήψη μέτρων, τότε το μέρος αυτό δύναται να λαμβάνει το ίδιο τα αναγκαία μέτρα προστασίας, τα οποία κοινοποιούνται στη μεικτή επιτροπή για την τελωνειακή ένωση. Η εν λόγω επιτροπή δύναται να αποφασίσει εάν θα τροποποιήσει ή θα καταργήσει τα εν λόγω μέτρα. Δίδεται προτεραιότητα στα μέτρα τα οποία διαταράσσουν το λιγότερο τη λειτουργία της τελωνειακής ένωσης.Άρθρο 59Στους τομείς άμεσου ενδιαφέροντος για την εύρυθμη λειτουργία της τελωνειακής ένωσης, η Επιτροπή των Ευρωπαϊκών Κοινοτήτων μεριμνά ώστε οι εμπειρογνώμονες της Τουρκίας να συμμετέχουν, στο μέγιστο δυνατό βαθμό, στην εκπόνηση των σχεδίων μέτρων, τα οποία πρόκειται να υποβληθούν μεταγενέστερα στις επιτροπές που επικουρούν την Επιτροπή των Ευρωπαϊκών Κοινοτήτων κατά την άσκηση των εκτελεστικών της αρμοδιοτήτων. Επομένως, κατά την κατάρτιση των προτάσεών της, η Επιτροπή των Ευρωπαϊκών Κοινοτήτων συμβουλεύεται τους εμπειρογνώμονες της Τουρκίας όπως ακριβώς και τους εμπειρογνώμονες των κρατών μελών της Κοινότητας. Στις περιπτώσεις κατά τις οποίες το θέμα υποβάλλεται στο Συμβούλιο της Ευρωπαϊκής Ένωσης σύμφωνα με τη διαδικασία που εφαρμόζεται ανάλογα με το είδος της οικείας επιτροπής, η Επιτροπή των Ευρωπαϊκών Κοινοτήτων διαβιβάζει στο Συμβούλιο της Ευρωπαϊκής Ένωσης τις απόψεις των εμπειρογνωμόνων της Τουρκίας.Άρθρο 60Οι εμπειρογνώμονες της Τουρκίας μετέχουν στις εργασίες ορισμένων τεχνικών επιτροπών που επικουρούν την Επιτροπή των Ευρωπαϊκών Κοινοτήτων κατά την άσκηση των εκτελεστικών της αρμοδιοτήτων σε τομείς άμεσου ενδιαφέροντος για τη λειτουργία της τελωνειακής ένωσης, εφόσον τούτο είναι απαραίτητο προκειμένου να διασφαλισθεί η εύρυθμη λειτουργία της τελωνειακής ένωσης. Η διαδικασία για τη συμμετοχή αυτή αποφασίζεται από το Συμβούλιο Σύνδεσης πριν από την έναρξη ισχύος της παρούσας απόφασης. Η κατάσταση των επιτροπών περιέχεται στο παράρτημα 9. Εάν τα μέρη θεωρούν ότι η συμμετοχή αυτή πρέπει να επεκταθεί και σε άλλες επιτροπές, η μεικτή επιτροπή για την τελωνειακή ένωση μπορεί να διατυπώσει τις κατάλληλες συστάσεις στο Συμβούλιο Σύνδεσης για τη λήψη αποφάσεων.ΤΜΗΜΑ III Διευθέτηση διαφορών Άρθρο 61Με την επιφύλαξη του άρθρου 25 παράγραφοι 1 έως 3 της συμφωνίας της Άγκυρας, εάν το Συμβούλιο Σύνδεσης δεν διευθετήσει διαφορά σχετικά με την έκταση ή τη διάρκεια προστατευτικών μέτρων που λαμβάνονται σύμφωνα με το άρθρο 58 παράγραφος 2, μέτρων διασφάλισης που λαμβάνονται σύμφωνα με το άρθρο 63 ή μέτρων επανεξισορρόπησης που λαμβάνονται σύμφωνα με το άρθρο 64, εντός έξι μηνών από την ημερομηνία κατά την οποία αρχίζει αυτή η διαδικασία, κάθε μέρος μπορεί


text: να παραπέμψει τη διαφορά σε διαιτησία στο πλαίσιο των διαδικασιών που καθορίζονται στο άρθρο 62. Η απόφαση της διαιτησίας είναι δεσμευτική για τα μέρη της διαφοράς.Άρθρο 621. Σε περίπτωση υποβολής μιας διαφοράς σε διαιτησία, διορίζονται τρεις διαιτητές.2. Καθένα από τα δύο μέρη της διαφοράς διορίζει έναν διαιτητή εντός 30 ημερών.3. Οι δύο ούτως διορισθέντες διαιτητές ορίζουν με κοινή συμφωνία έναν επιδιαιτητή, ο οποίος δεν πρέπει να είναι υπήκοος συμβαλλόμενου μέρους. Σε περίπτωση που οι διορισθέντες διαιτητές δεν μπορέσουν να καταλήξουν σε συμφωνία, εντός δύο μηνών από τον διορισμό τους, επιλέγουν τον επιδιαιτήτη από κατάλογο επτά προσώπων, τον οποίο καταρτίζει το Συμβούλιο Σύνδεσης. Το Συμβούλιο Σύνδεσης καταρτίζει και ενημερώνει τον κατάλογο αυτό σύμφωνα με τον εσωτερικό του κανονισμό.4. Το διαιτητικό δικαστήριο συνεδριάζει στις Βρυξέλλες. Εκτός εάν τα συμβαλλόμενα μέρη συμφωνήσουν άλλως, θεσπίζει τον εσωτερικό του κανονισμό. Οι αποφάσεις του λαμβάνονται κατά πλειοψηφία.ΤΜΗΜΑ IV Μέτρα διασφάλισης Άρθρο 63Τα μέρη επιβεβαιώνουν ότι εξακολουθεί να ισχύει ο μηχανισμός καθώς και οι λεπτομέρειες των μέτρων διασφάλισης που προβλέπονται στο άρθρο 60 του πρόσθετου πρωτοκόλλου.Άρθρο 641. Σε περίπτωση που μέτρο προστασίας ή μέτρο διασφάλισης το οποίο έχει λάβει ένα μέρος, διαταράσσει την ισορροπία μεταξύ των δικαιωμάτων και των υποχρεώσεων που απορρέουν από την παρούσα απόφαση, το άλλο μέρος δύναται να λάβει μέτρα επανεξισορρόπησης έναντι του μέρους που έχει λάβει το μέτρο. Δίδεται προτεραιότητα στα μέτρα που διαταράσσουν το ολιγότερο τη λειτουργία της τελωνειακής ένωσης.2. Εφαρμόζονται οι διαδικασίες που προβλέπει το άρθρο 63.ΚΕΦΑΛΑΙΟ VI ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Έναρξη ισχύος Άρθρο 651. Η παρούσα απόφαση αρχίζει να ισχύει στις 31 Δεκεμβρίου 1995.2. Κατά τη διάρκεια του έτους 1995, εξετάζεται τακτικά στο πλαίσιο της επιτροπής σύνδεσης η πρόοδος για την εφαρμογή της παρούσας απόφασης 7 η επιτροπή σύνδεσης υποβάλει σχετική έκθεση στο Συμβούλιο Σύνδεσης.3. Πριν από το τέλος του Οκτωβρίου 1995, τα δύο μέρη εξετάζουν, στο πλαίσιο του Συμβουλίου Σύνδεσης, εάν πληρούνται οι διατάξεις της παρούσας απόφασης για την εύρυθμη λειτουργία της τελωνειακής ένωσης.4. Εάν η Τουρκία, αφενός, ή η Κοινότητα και τα κράτη μέλη της, αφετέρου, θεωρούν με βάση την (τις) έκθεση (εκθέσεις) της επιτροπής σύνδεσης ότι δεν πληρούνται οι διατάξεις που αναφέρονται στην παράγραφο 3, κάθε ενδιαφερόμενο μέρος μπορεί να κοινοποιήσει στο Συμβούλιο Σύνδεσης την απόφασή του να ζητήσει την αναβολή της ημερομηνίας που αναφέρεται στην παράγραφο 1. Σε αυτή την περίπτωση, η εν λόγω ημερομηνία μετατίθεται στην 1η Ιουλίου 1996.5. Στην εν λόγω περίπτωση, εφαρμόζονται mutatis mutandis οι παράγραφοι 2 έως 4.6. Το Συμβούλιο Σύνδεσης δύναται να λάβει άλλες κατάλληλες αποφάσεις.Ερμηνεία Άρθρο 66Η ερμηνεία των διατάξεων της παρούσας απόφασης, κατά το μέτρο που είναι ίδιες κατ' ουσίαν με τις αντίστοιχες διατάξεις της συνθήκης για την ίδρυση της Ευρωπαϊκής Κοινότητας γίνεται για τους σκοπούς της εκτέλεσης και την εφαρμογή τους έναντι των προϊόντων που καλύπτονται από την τελωνειακή ένωση, σύμφωνα με τη συναφή νομολογία του Δικαστηρίου των Ευρωπαϊκών Κοινοτήτων.Βρυξέλλες, 22 Δεκεμβρίου 1995.Για το Συμβούλιο Σύνδεσης ΕΚ-ΤουρκίαςΟ ΠρόεδροςL. ATIENZA SERNA(1) ΕΕ αριθ. L 302 της 19. 10. 1992, σ. 1. Κανονισμός όπως τροποποιήθηκε από την πράξη προσχώρησης του 1994.(2) ΕΕ αριθ. L 42 της 23. 2. 1970,

type: contracts

jurisdiction: EU


text: σ. 1. Οδηγία όπως τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 18. 8. 1992, σ. 1).(3) ΕΕ αριθ. L 349 της 31. 12. 1994, σ. 53.(4) ΕΕ αριθ. L 67 της 10. 3. 1994, σ. 89. Κανονισμός όπως τροποποιήθηκε τελευταία από τον κανονισμό (ΕΚ) αριθ. 839/95 (ΕΕ αριθ. L 85 της 19. 4. 1995, σ. 9).(5) ΕΕ αριθ. L 66 της 10. 3. 1994, σ. 1.(6) ΕΕ αριθ. L 87 της 31. 3. 1994, σ. 47. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1150/95 (ΕΕ αριθ. L 116 της 23. 5. 1995, σ. 3).(7) ΕΕ αριθ. L 349 της 31. 12. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1251/95 (ΕΕ αριθ. L 122 της 2. 6. 1995, σ. 1).(8) ΕΕ αριθ. L 349 της 31. 12. 1994, σ. 22. Κανονισμός όπως τροποποιήθηκε από τον κανονισμό (ΕΚ) αριθ. 1252/95 (ΕΕ αριθ. Λ 122 της 2. 6. 1995, σ. 2).(9) ΕΕ αριθ. L 349 της 31. 12. 1994, σ. 71. Κανονισμός όπως τροποποιήθηκε από τον κανονισμό (ΕΚ) αριθ. 356/95 (ΕΕ αριθ. Λ 41 της 23. 2. 1995, σ. 3).(10) ΕΕ αριθ. L 324 της 27. 12. 1969, σ. 25. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3918/91 (ΕΕ αριθ. L 372 της 31. 12. 1991, σ. 31).(11) ΕΕ αριθ. L 44 της 22. 2. 1993, σ. 1.(12) ΕΕ αριθ. L 322 της 15. 12. 1994, σ. 1.(13) ΕΕ αριθ. L 275 της 8. 11. 1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1616/95 (ΕΕ αριθ. L 154 της 5. 7. 1995, σ. 3).(14) ΕΕ αριθ. L 67 της 10. 3. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1325/95 (ΕΕ αριθ. Λ 128 της 13. 6. 1995, σ. 1).(15) ΕΕ αριθ. L 405 της 31. 12. 1992, σ. 6. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3312/94 (ΕΕ αριθ. L 350 της 31. 12. 1994, σ. 3).(16) ΕΕ αριθ. L 253 της 11. 10. 1992.(17) ΕΕ αριθ. L 357 της 18. 12. 1986.(18) ΕΕ αριθ. L 291 της 15. 10. 1987.(19) ΕΕ αριθ. L 105 της 23. 4. 1983.(20) ΕΕ αριθ. L 220 της 11. 8. 1983.(21) ΕΕ αριθ. L 84 της 31. 3. 1978.Δηλώσεις Δήλωση της Τουρκίας σχετικά με το άρθρο 3 παράγραφος 4: «Η Τουρκία αναλαμβάνει την υποχρέωση οι τελωνειακοί δασμοί ή οι φορολογικές επιβαρύνσεις ισοδύναμου αποτελέσματος, που εισπράττονται σύμφωνα με το άρθρο 3 παράγραφος 4 δεύτερο εδάφιο, να μην διατίθενται για κάποιον συγκεκριμένο σκοπό, αλλά να προστίθενται στα έσοδα του κράτους, υπό τους αυτούς όρους με τα άλλα τελωνειακά έσοδα.»Δήλωση της Κοινότητας σχετικά με το άρθρο 3 παράγραφος 3: «Η Κοινότητα υπενθυμίζει το ειδικό καθεστώς που αναγνωρίζεται στο Άγιο Όρος σύμφωνα με την κοινή δήλωση που προσαρτάται στις πράξεις προσχώρησης της Ελληνικής Δημοκρατίας στις Ευρωπαϊκές Κοινότητες.»Δήλωση της Τουρκίας σχετικά με το άρθρο 5: «Υπό την επιφύλαξη του άρθρου 5 της παρούσας απόφασης, η Τουρκία προτίθεται να συνεχίσει να εφαρμόζει τις διατάξεις του διατάγματός της περί του


text: καθεστώτος εισαγωγών (Επίσημη Εφημερίδα της Τουρκίας αριθ. 22158 α της 31ης Δεκεμβρίου 1994), ιδίως εκείνες που εξαρτούν την εισαγωγή από προηγούμενη άδεια, για τα αυτοκίνητα ευκαιρίας, επί ορισμένο χρονικό διάστημα μετά την έναρξη ισχύος της παρούσας απόφασης.»Δήλωση της Κοινότητας σχετικά με το άρθρο 6 (κλωστοϋφαντουργικά προϊόντα και είδη ένδυσης): «1. Οι ρυθμίσεις για το εμπόριο στον τομέα των κλωστοϋφαντουργικών προϊόντων και των ειδών ένδυσης θα λήξουν μόλις διαπιστωθεί ότι η Τουρκία έθεσε σε ισχύ τα μέτρα, όσον αφορά την πνευματική, τη βιομηχανική και την εμπορική ιδιοκτησία (άρθρα 2, 3, 4, 5 του παραρτήματος 8), τον ανταγωνισμό, και ιδίως τα μέτρα που αφορούν τις κρατικές ενισχύσεις [κεφάλαιο IV τμήμα II άρθρο 39 παράγραφοι 1 και 2 στοιχεία α), β) και γ)], των οποίων η λήψη απαιτείται από την παρούσα απόφαση, και ότι η Τουρκία, σύμφωνα με τους σήμερα ισχύοντες πολυμερείς κανόνες, έλαβε τα αναγκαία μέτρα για την ευθυγράμμιση της εμπορικής πολιτικής της με εκείνη της Κοινότητας στον τομέα των κλωστοϋφαντουργικών προϊόντων, και ιδιαιτέρως τις ρυθμίσεις και τις συμφωνίες που αναφέρονται στο άρθρο 12 παράγραφος 2 του τμήματος III.2. Η Κοινότητα θα εφαρμόσει τα μέτρα διασφάλισης που προβλέπονται στο άρθρο 60 του πρόσθετου πρωτοκόλλου εάν, παρά το γεγονός ότι η Τουρκία δεν πληροί τις προϋποθέσεις που αναφέρονται στην παράγραφο 1, δεν παραταθεί η ισχύς των υφιστάμενων ρυθμίσεων για το εμπόριο των κλωστοϋφαντουργικών προϊόντων και των ειδών ένδυσης.3. Η Κοινότητα εμμένει στην πραγματική αμοιβαιότητα όσον αφορά την πρόσβαση στην αγορά στον εν λόγω τομέα.»Δήλωση της Τουρκίας σχετικά με το άρθρο 6 (κλωστοϋφαντουργικά προϊόντα και είδη ένδυσης): « 1. Αν, παρά την εφαρμογή από την Τουρκία των μέτρων που αναφέρονται στην παράγραφο 1 της δήλωσης της Κοινότητας για την εκπνοή των ρυθμίσεων που αφορούν τα κλωστοϋφαντουργικά προϊόντα και τα είδη ένδυσης, δεν λήξουν οι προαναφερθείσες ρυθμίσεις, η Τουρκία θα λάβει τα κατάλληλα μέτρα επανεξισορρόπησης.2. Όσον αφορά την παράγραφο 1 της δήλωσης της Κοινότητας σχετικά με το άρθρο 6 (κλωστοϋφαντουργικά προϊόντα και είδη ένδυσης), η Τουρκία θεωρεί ότι μέτρα που συνδέονται με τη σύναψη από την Τουρκία συμφωνιών ή διακανονισμών με τρίτες χώρες στον τομέα των κλωστοϋφαντουργικών προϊόντων σημαίνει ότι η Τουρκία έχει λάβει τα αναγκαία μέτρα που αναφέρονται στο άρθρο 12 παράγραφος 2 για τη σύναψη των εν λόγω συμφωνιών ή διακανονισμών και ότι, εν τω μεταξύ, εξακολουθούν να εφαρμόζονται τα μέτρα που αναφέρονται στο άρθρο 12 παράγραφος 3.3. Η Τουρκία εμμένει στην πλήρη πρόσβαση στην αγορά στον εν λόγω τομέα.»Δήλωση της Τουρκίας σχετικά με το άρθρο 6: «Η Τουρκία θεωρεί ότι είναι απαραίτητο να συνδεθεί με τις εργασίες της επιτροπής κλωστοϋφαντουργικών.»Δήλωση της Τουρκίας σχετικά με το άρθρο 8: «Η Τουρκία θεωρεί ότι είναι απαραίτητο να συνδεθεί με τις εργασίες της επιτροπής προτύπων και τεχνικών κανονισμών, με σκοπό να εξασφαλίσει ένα επίπεδο συνεργασίας, που να αναλογεί στο στόχο της εναρμόνισης.»Δήλωση της Τουρκίας σχετικά με το άρθρο 8: «Η Τουρκία τονίζει τη σημασία που αποδίδει στην εμπεριστατωμένη, ταχεία και ανεμπόδιστη αξιολόγηση των μέσων, των διαδικασιών και των υποδομών που προορίζονται να της επιτρέψουν να εκπληρώσει τις υποχρεώσεις που προβλέπονται στις πράξεις που περιλαμβάνονται στον κατάλογο


text: που αναφέρεται στο άρθρο 8 παράγραφος 2.Η Τουρκία υπογραμμίζει περαιτέρω την ανάγκη να πραγματοποιήσει η Κοινότητα τις τεχνικές αναπροσαρμογές που απαιτούνται εκ του γεγονότος ότι η Τουρκία εξεπλήρωσε τις προαναφερόμενες υποχρεώσεις.»Κοινή δήλωση σχετικά με το άρθρο 11: «Τα συμβαλλόμενα μέρη συμφωνούν να αρχίσουν αμέσως συνομιλίες σε επίπεδο εμπειρογνωμόνων για τη μεταφορά, από την Τουρκία, στο εθνικό της δίκαιο, του κοινοτικού κεκτημένου στον τομέα της κατάργησης των τεχνικών εμποδίων κατά τις συναλλαγές.»Δήλωση της Τουρκίας σχετικά με το άρθρο 16: «Η Τουρκία μπορεί να ζητήσει τη διενέργεια διαβουλεύσεων στα πλαίσια του Συμβουλίου Σύνδεσης όσον αφορά τις υποχρεώσεις που ενδέχεται να ανακύψουν γι' αυτή, ως αποτέλεσμα της συμμετοχής της στον οργανισμό οικονομικής συνεργασίας (ΟΟΣ).»Δήλωση της Τουρκίας σχετικά με το άρθρο 16: «Σε σχέση με το άρθρο 16, η Τουρκία θα δώσει προτεραιότητα στις προτιμησιακές συμφωνίες με τη Βουλγαρία, την Ουγγαρία, την Πολωνία, τη Ρουμανία, τη Σλοβακία, την Τσεχική Δημοκρατία, το Ισραήλ, την Εσθονία, τη Λετονία και τη Λιθουανία, το Μαρόκο, την Τυνησία και την Αίγυπτο.»Δήλωση της Κοινότητας σχετικά με το παράρτημα 8: «Για την αποτελεσματική εφαρμογή και εκτέλεση των διατάξεων του εν λόγω παραρτήματος, η Κοινότητα είναι διατεθειμένη να παράσχει στην Τουρκία τη δέουσα τεχνική συνδρομή τόσο πριν όσο και μετά την έναρξη εφαρμογής της τελωνειακής ένωσης.»Δήλωση της Τουρκίας σχετικά με το άρθρο 1 του παραρτήματος 8: «Η ανάληψη αυτής της υποχρέωσης δεν θίγει το καθεστώς της Τουρκίας ως αναπτυσσόμενης χώρας στο πλαίσιο του παγκόσμιου οργανισμού εμπορίου (ΠΟΕ).»Δήλωση της Κοινότητας σχετικά με το άρθρο 44: «Σχετικά με το άρθρο 44 παράγραφος 2, η Κοινότητα δηλώνει ότι η Επιτροπή των Ευρωπαϊκών Κοινοτήτων, υπό την επιφύλαξη της θέσης του Συμβουλίου της Ευρωπαϊκής Ένωσης, κατά την άσκηση των αρμοδιοτήτων του για μέτρα αντιντάμπινγκ και μέτρα διασφάλισης, θα ενημερώνει την Τουρκία πριν από την έναρξη διαδικασιών. Για το σκοπό αυτό, θα καθοριστούν από κοινού οι κατάλληλες λεπτομέρειες εφαρμογής του άρθρου 49 πριν από την έναρξη ισχύος της παρούσας απόφασης. Εξάλλου, η Κοινότητα θα παραχωρεί, κατά περίπτωση και όπου ενδείκνυται, καθαρή προτίμηση για την ανάληψη υποχρεώσεων ως προς τις τιμές παρά για την επιβολή δασμών προκειμένου να περατώνονται διαδικασίες αντιντάμπινγκ στις οποίες διαπιστώνεται ζημία.»Δήλωση της Τουρκίας σχετικά με το άρθρο 48: «Η Τουρκία δηλώνει ότι έχει την πρόθεση να αρχίσει διαπραγματεύσεις με σκοπό την προσχώρηση στη συμφωνία της ΓΣΔΕ για τις δημόσιες συμβάσεις.»Δήλωση της Τουρκίας σχετικά με το άρθρο 60: «Κατά τη διάρκεια του έτους 1995 και ενώ η Τουρκία θα ευθυγραμμίζει τη νομοθεσία της με εκείνη της Κοινότητας, η Τουρκία θα ζητήσει από το Συμβούλιο Σύνδεσης να επεκτείνει τη συμμετοχή της και σε άλλες επιτροπές.»Κοινή δήλωση σχετικά με το άρθρο 65: «1. Η ενδεχόμενη κοινή απόφαση της Κοινότητας και των κρατών μελών της να ζητήσουν την αναβολή της έναρξης εφαρμογής της τελωνειακής ένωσης με βάση το άρθρο 65 παράγραφος 4 της απόφασης θα ληφθεί κατόπιν προτάσεως της Επιτροπής των Ευρωπαϊκών Κοινοτήτων και με την ίδια διαδικασία λήψεως αποφάσεων που ακολουθήθηκε για τη λήψη της παρούσας απόφασης.2. Επιπλέον, η μετάθεση της ημερομηνίας ενάρξεως ισχύος της παρούσας απόφασης δεν θα επηρεάσει τις συμβατικές υποχρεώσεις των μερών που απορρέουν από


text: το πρόσθετο πρωτόκολλο.»ΠΑΡΑΡΤΗΜΑ 1 >ΘΕΣΗ ΠΗΝΑΚΑ>ΠΑΡΑΡΤΗΜΑ 2 Πίνακας βασικών προϊόντων: Μαλακό σιτάρι του κωδικού ΣΟ 1001 90 99Σκληρό σιτάρι του κωδικού ΣΟ 1001 10Σίκαλη του κωδικού ΣΟ 1002 00 00Κριθάρι του κωδικού ΣΟ 1003 00 90Καλαμπόκι του κωδικού ΣΟ 1005 90 00Ρύζι αποφλοιωμένο του κωδικού ΣΟ 1006 20Λευκή ζάχαρη του κωδικού ΣΟ 1701 99 10Ισογλυκόζη του κωδικού ΣΟ ex 1702 40 10Μελάσσες του κωδικού ΣΟ 1703Αποκορυφωμένο γάλα σε σκόνη (PG2) του κωδικού ΣΟ ex 0402 10 19Πλήρες γάλα σε σκόνη (PG3) του κωδικού ΣΟ ex 0402 21 19Βούτυρο (PG6) του κωδικού ΣΟ ex 0405 00ΠΑΡΑΡΤΗΜΑ 3 >ΘΕΣΗ ΠΗΝΑΚΑ>ΠΑΡΑΡΤΗΜΑ 4 >ΘΕΣΗ ΠΗΝΑΚΑ>ΠΑΡΑΡΤΗΜΑ 5 Βασικά ποσά για τα βασικά γεωργικά προϊόντα (Ecu/100 kg), που εφαρμόζει για το 1996 η Τουρκία στις εισαγωγές καταγωγής τρίτων χωρών εκτός Ευρωπαϊκής Κοινότητας >ΘΕΣΗ ΠΗΝΑΚΑ>ΠΑΡΑΡΤΗΜΑ 6 >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>ΠΑΡΑΡΤΗΜΑ 7 Για την αμοιβαία συνδρομή μεταξύ διοικητικών αρχών σε τελωνειακά θέματα Άρθρο 4Ορισμοί Για τους σκοπούς του παρόντος παραρτήματος:α) ως «τελωνειακή νομοθεσία» νοούνται οι διατάξεις που θεσπίζουν η Ευρωπαϊκή Κοινότητα και η Τουρκία, οι οποίες διέπουν την εισαγωγή, την εξαγωγή, τη διαμετακόμιση των εμπορευμάτων και την υπαγωγή αυτών σε οποιοδήποτε τελωνειακό καθεστώς, συμπεριλαμβανομένων των μέτρων απαγόρευσης, περιορισμού και ελέγχου 7β) ως «τελωνειακοί δασμοί» νοούνται όλοι οι δασμοί, φόροι, τέλη ή άλλες επιβαρύνσεις, που επιβάλλονται και εισπράττονται στα εδάφη των συμβαλλομένων μερών, κατ' εφαρμογή τελωνειακής νομοθεσίας, αλλά δεν συμπεριλαμβάνονται τα τέλη και οι επιβαρύνσεις, το ύψος των οποίων φθάνει μόνο τα κατά προσέγγιση έξοδα των προσφερθεισών υπηρεσιών 7γ) ως «αιτούσα αρχή» νοείται η αρμόδια διοικητική αρχή, η οποία ορίζεται από συμβαλλόμενο μέρος για το συγκεκριμένο σκοπό και η οποία υποβάλλει αίτηση συνδρομής σε τελωνειακά ζητήματα 7δ) ως «αρχή στην οποία υποβάλλεται η αίτηση» νοείται η αρμόδια διοικητική αρχή, η οποία ορίζεται από συμβαλλόμενο μέρος για το συγκεκριμένο σκοπό και στην οποία υποβάλλεται η αίτηση συνδρομής σε τελωνειακά ζητήματα 7ε) ως «δεδομένα προσωπικού χαρακτήρα» νοούνται όλες οι πληροφορίες σχετικά με γνωστό ή αναγνωρίσιμο φυσικό πρόσωπο.Άρθρο 2Πεδίο εφαρμογής 1. Τα συμβαλλόμενα μέρη οφείλουν να παρέχουν αμοιβαία συνδρομή, στα πλαίσια των αρμοδιοτήτων τους, με τον τρόπο και υπό τις προϋποθέσεις που ορίζει το παρόν παράρτημα, ώστε να εξασφαλίζεται η ορθή εφαρμογή της τελωνειακής νομοθεσίας, ιδίως μέσω της πρόληψης, του εντοπισμού και της διερεύνησης των παραβάσεων της εν λόγω νομοθεσίας.2. Η συνδρομή σε τελωνειακά ζητήματα, όπως ορίζεται στο παρόν παράρτημα, αφορά οποιαδήποτε διοικητική αρχή των συμβαλλομένων μερών, που είναι αρμόδια για την εφαρμογή του παρόντος παραρτήματος. Παρέχεται με την επιφύλαξη των κανόνων που διέπουν την αμοιβαία συνδρομή σε ζητήματα ποινικού δικαίου. Αυτή δεν καλύπτει τις πληροφορίες που συλλέγονται στο πλαίσιο εξουσίας που ασκείται μετά από αίτηση των δικαστικών αρχών, εκτός αν οι αρχές αυτές παρέχουν τη συγκατάθεσή τους.Άρθρο 3Συνδρομή κατόπιν αιτήσεως 1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να παράσχει κάθε σχετική πληροφορία, ώστε να καταστήσει την πρώτη ικανή να εξασφαλίσει την ορθή εφαρμογή της τελωνειακής νομοθεσίας, συμπεριλαμβανομένων πληροφοριών σχετικά με πράξεις που σημειώθηκαν ή που σχεδιάζονται και οι οποίες παραβαίνουν ή είναι δυνατόν να αποτελέσουν παράβαση αυτής της νομοθεσίας.2. Κατόπιν αιτήσεως της αιτούσας αρχής, η


text: αρχή στην οποία υποβάλλεται η αίτηση οφείλει να την ενημερώσει σχετικά με το εάν εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν στο έδαφος του άλλου μέρους με το δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα.3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση την ενημερώνει σχετικά με το εάν τα εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν από το έδαφος του άλλου μέρους με το δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα.4. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να λάβει τα αναγκαία μέτρα, ώστε να εξασφαλίσει την επιτήρηση:α) των φυσικών ή νομικών προσώπων, για τα οποία υπάρχουν βάσιμοι λόγοι να πιστεύεται ότι παραβαίνουν ή παρέβησαν την τελωνειακή νομοθεσία 7β) των χώρων που αποθηκεύονται εμπορεύματα υπό συνθήκες για τις οποίες υπάρχουν βάσιμοι λόγοι να πιστεύεται ότι αποσκοπούν στη διενέργεια πράξεων αντίθετων προς την τελωνειακή νομοθεσία 7γ) των διακινήσεων εμπορευμάτων, για τα οποία πιστεύεται ότι είναι πιθανόν να προκαλέσουν παραβάσεις της τελωνειακής νομοθεσίας 7δ) των μέσων μεταφοράς, για τα οποία υπάρχουν βάσιμοι λόγοι να πιστεύεται ότι χρησιμοποιήθηκαν, χρησιμοποιούνται ή πρόκειται να χρησιμοποιηθούν για παράβαση της τελωνειακής νομοθεσίας.Άρθρο 4Αυτεπάγγελτη συνδρομή Τα συμβαλλόμενα μέρη παρέχουν, σύμφωνα με τους νόμους, κανονισμούς και άλλες νομικές πράξεις, αμοιβαία συνδρομή, εφόσον θεωρούν ότι αυτή είναι αναγκαία για την ορθή εφαρμογή της τελωνειακής νομοθεσίας, ιδίως όταν λαμβάνουν πληροφορίες που αφορούν:- πράξεις με τις οποίες σημειώθηκε, σημειώνεται ή πρόκειται να σημειωθεί παράβαση τέτοιας νομοθεσίας και οι οποίες είναι δυνατόν να ενδιαφέρουν το άλλο συμβαλλόμενο μέρος,- νέα μέσα ή μεθόδους που χρησιμοποιούνται κατά την πραγματοποίηση τέτοιων πράξεων,- εμπορεύματα που είναι γνωστό ότι αποτελούν αντικείμενο παραβάσεων της τελωνειακής νομοθεσίας.Άρθρο 5Παράδοση/κοινοποίηση Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει, σύμφωνα με τη δική της νομοθεσία, να λαμβάνει όλα τα αναγκαία μέτρα ούτως ώστε:- να παραδίδονται όλα τα έγγραφα,- να κοινοποιούνται όλες οι αποφάσεις,που εμπίπτουν στο πεδίο εφαρμογής του παρόντος παραρτήματος σε παραλήπτη που έχει την κατοικία του ή είναι εγκατεστημένος στο έδαφός της. Σ' αυτή την περίπτωση, εφαρμόζεται το άρθρο 6 παράγραφος 3.Άρθρο 6Μορφή και ουσία των αιτήσεων συνδρομής 1. Οι αιτήσεις κατ' εφαρμογήν του παρόντος παραρτήματος υποβάλλονται γραπτώς. Τα έγγραφα που είναι αναγκαία για την εκτέλεση παρόμοιων αιτήσεων πρέπει να συνοδεύουν την αίτηση. Προφορικές αιτήσεις είναι δυνατόν να γίνονται αποδεκτές, εφόσον αυτό απαιτείται λόγω του επείγοντος χαρακτήρα της κατάστασης, αλλά πρέπει αμέσως να επιβεβαιώνονται γραπτώς.2. Οι αιτήσεις για τις οποίες γίνεται λόγος στην παράγραφο 1 πρέπει να περιλαμβάνουν τα κάτωθι στοιχεία:α) την αιτούσα αρχή που υποβάλει την αίτηση 7β) το αιτούμενο μέτρο 7γ) το θέμα και τον λόγο της αίτησης 7δ) τους νόμους, κανόνες και άλλα σχετικά νομικά μέσα 7ε) στοιχεία όσο το δυνατόν πιο ακριβή και κατανοητά, σχετικά με τα φυσικά ή νομικά πρόσωπα που αποτελούν το στόχο των ερευνών 7στ) περίληψη των σχετικών πραγματικών γεγονότων και των ερευνών, εκτός από τις περιπτώσεις που αναφέρει το άρθρο 5.3. Οι αιτήσεις


text: πρέπει να υποβάλλονται σε μία από τις επίσημες γλώσσες της αρχής στην οποία υποβάλλονται ή σε γλώσσα αποδεκτή από την αρχή.4. Εάν κάποια αίτηση δεν πληροί τις τυπικές προϋποθέσεις, είναι δυνατόν να ζητηθεί η διόρθωση ή η συμπλήρωσή της 7 μπορεί ενδεχομένως να διαταχθεί η λήψη προληπτικών μέτρων.Άρθρο 7Εκτέλεση αιτήσεων 1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση ή, σε περίπτωση που η τελευταία αδυνατεί να ενεργήσει αφ' εαυτής, το διοικητικό τμήμα στο οποίο διαβιβάσθηκε η αίτηση από την εν λόγω αρχή, οφείλει να ενεργήσει, στο πλαίσιο των αρμοδιοτήτων της και των διαθέσιμων πόρων, ως εάν ενεργούσε για ίδιο λογαριασμό ή κατόπιν αιτήσεως άλλων αρχών του αυτού συμβαλλόμενου μέρους, με την παροχή των στοιχείων που ήδη διαθέτει, με τη διεξαγωγή κατάλληλων ερευνών ή με τη ρύθμιση της διεξαγωγής τους.2. Οι αιτήσεις συνδρομής ικανοποιούνται σύμφωνα με τους νόμους, τους κανόνες και τις άλλες νομικές πράξεις του συμβαλλόμενου μέρους στο οποίο υποβάλλεται η αίτηση.3. Κατάλληλα εξουσιοδοτημένοι υπάλληλοι συμβαλλόμενου μέρους είναι δυνατόν, με τη συγκατάθεση του άλλου ενδιαφερόμενου συμβαλλόμενου μέρους και υπό τις προϋποθέσεις που καθορίζει το τελευταίο, να λαμβάνουν από τα γραφεία της αρχής στην οποία υποβάλλεται η αίτηση ή από άλλη αρχή την ευθύνη της οποίας έχει η αρχή στην οποία υποβάλλεται η αίτηση, στοιχεία σχετικά με την παράβαση της τελωνειακής νομοθεσίας, τα οποία η αιτούσα αρχή χρειάζεται για τους σκοπούς του παρόντος παραρτήματος.4. Υπάλληλοι συμβαλλόμενου μέρους είναι δυνατόν, με τη συγκατάθεση του άλλου συμβαλλόμενου μέρους και υπό τους όρους που αυτό καθορίζει, να παρίστανται κατά τις έρευνες που διεξάγονται στο έδαφος του τελευταίου.Άρθρο 8Μορφή υπό την οποία πρέπει να ανακοινώνονται οι πληροφορίες 1. Η αρχή στην οποία υποβάλλεται η αίτηση οφείλει να ανακοινώνει τα αποτελέσματα των ερευνών στην αιτούσα αρχή, υπό τη μορφή εγγράφων, κυρωμένων αντιγράφων των εγγράφων, εκθέσεων και παρόμοιων κειμένων.2. Τα έγγραφα που προβλέπει η παράγραφος 1 είναι δυνατόν να αντικαθίστανται από μηχανογραφημένα στοιχεία, που παράγονται υπό οποιαδήποτε μορφή για τον ίδιο σκοπό.Άρθρο 9Παρέκκλιση από την υποχρέωση παροχής συνδρομής 1. Τα συμβαλλόμενα μέρη μπορούν να αρνηθούν την παροχή συνδρομής, όπως προβλέπεται στο παρόν παράρτημα, στις περιπτώσεις κατά τις οποίες τούτο:α) θα ήταν ενδεχόμενο να παραβλάψει την κυριαρχία της Τουρκίας ή ενός κράτους μέλους της Κοινότητας, του οποίου έχει ζητηθεί η συνδρομή σύμφωνα με το παρόν παράρτημα ήβ) θα ήταν ενδεχόμενο να παραβλάψει τη δημοσία τάξη, την ασφάλειά τους ή άλλα θεμελιώδη συμφέροντα ήγ) αφορά συναλλαγματικές ή φορολογικές ρυθμίσεις άλλες από εκείνες που σχετίζονται με τους τελωνειακούς δασμούς ήδ) θα παραβίαζε βιομηχανικό, εμπορικό ή επαγγελματικό απόρρητο.2. Στις περιπτώσεις κατά τις οποίες η αιτούσα αρχή ζητάει συνδρομή, την οποία η ίδια δεν θα ήταν σε θέση να παράσχει, εάν της ζητείτο κάτι τέτοιο, οφείλει στην αίτησή της να επιστήσει την προσοχή επί του γεγονότος αυτού. Σε αυτή την περίπτωση, εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση.3. Σε περίπτωση άρνησης συνδρομής, η σχετική απόφαση και τα αίτια αυτής πρέπει να κοινοποιούνται αμελλητί στην αιτούσα αρχή.Άρθρο 10Υποχρέωση τήρησης του απορρήτου 1. Κάθε πληροφορία


text: που ανακοινώνεται υπό οποιαδήποτε μορφή, σύμφωνα με το παρόν παράρτημα, είναι εμπιστευτική. Καλύπτεται από την υποχρέωση τήρησης του υπηρεσιακού απορρήτου και χαίρει της προστασίας που προσφέρουν σε παρόμοιες πληροφορίες οι σχετικοί νόμοι του συμβαλλόμενου μέρους που την έλαβε και οι αντίστοιχες διατάξεις που εφαρμόζονται από τις κοινοτικές αρχές.2. Η ανακοίνωση στοιχείων προσωπικού χαρακτήρα μπορεί να πραγματοποιείται μόνον εάν το επίπεδο προστασίας των ατόμων που προβλέπεται από τις νομοθεσίες των συμβαλλόμενων μερών είναι ισοδύναμο. Τα μέρη οφείλουν τουλάχιστον να εξασφαλίσουν ένα επίπεδο προστασίας διαπνεόμενο από τις αρχές της σύμβασης αριθ. 108 του Συμβουλίου της Ευρώπης της 28ης Ιανουαρίου 1981 για την προστασία του ατόμου από την αυτοματοποιημένη επεξεργασία στοιχείων προσωπικού χαρακτήρα.Άρθρο 11Χρήση των πληροφοριών 1. Οι πληροφορίες που λαμβάνονται πρέπει να χρησιμοποιούνται αποκλειστικά για τους σκοπούς του παρόντος παραρτήματος και είναι δυνατόν να χρησιμοποιηθούν σε κάθε συμβαλλόμενο μέρος, για άλλους σκοπούς, μόνον εφόσον ληφθεί προηγουμένως η γραπτή συγκατάθεση της διοικητικής αρχής, η οποία χορήγησε τις πληροφορίες και αποτελούν αντικείμενο όλων των περιορισμών που θέτει η εν λόγω αρχή.2. Η παράγραφος 1 δεν παρακωλύει τη χρησιμοποίηση στοιχείων σε οποιαδήποτε δικαστική ή διοικητική διαδικασία που κινείται επακολούθως, λόγω παράλειψης συμμορφώσεως προς την τελωνειακή νομοθεσία.Η εν λόγω χρησιμοποίηση κοινοποιείται αμέσως στην αρμόδια αρχή που παρέσχε αυτές τις πληροφορίες.3. Τα μέρη μπορούν, στα αρχεία αποδεικτικών στοιχείων που τηρούν, στις εκθέσεις και τις μαρτυρίες και σε διαδικασίες και καταγγελίες που φέρονται ενώπιον δικαστηρίων, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν σύμωνα με τις διατάξεις του παρόντος παραρτήματος.Άρθρο 12Εμπειρογνώμονες και μάρτυρες Υπάλληλος της αρχής στην οποία υποβάλλεται η αίτηση είναι δυνατόν να εξουσιοδοτηθεί να παρασταθεί, εντός των ορίων της παραχωρηθείσας άδειας, υπό την ιδιότητα του εμπειρογνώμονα ή του μάρτυρα, σε δικαστικές ή διοικητικές διαδικασίες που αφορούν ζητήματα που καλύπτει το παρόν παράρτημα υπό την δικαιοδοσία του άλλου μέρους, και να προσκομίζει αντικείμενα, έγγραφα ή κυρωμένα αντίγραφα αυτών τα οποία, ενδεχομένως, είναι αναγκαία για τις διαδικασίες. Η αίτηση παραστάσεως πρέπει να αναφέρει επακριβώς για ποιό ζήτημα και υπό ποίαν ιδιότητα ή αρμοδιότητα θα εξετασθεί ο υπάλληλος.Άρθρο 13Δαπάνες της συνδρομής Τα μέρη παραιτούνται αμοιβαία από κάθε διεκδίκηση επιστροφής δαπανών, τις οποίες επισύρει η εφαρμογή του παρόντος παραρτήματος, εκτός, όπου κρίνεται σκόπιμο, από δαπάνες για εμπειρογνώμονες και μάρτυρες και για διερμηνείς και μεταφραστές, οι οποίοι δεν εξαρτώνται από δημόσιες υπηρεσίες.Άρθρο 14Εφαρμογή 1. Η εφαρμογή του παρόντος παραρτήματος ανατίθεται στις κεντρικές τελωνειακές αρχές της Τουρκίας, αφενός, και στις αρμόδιες υπηρεσίες της Επιτροπής των Ευρωπαϊκών Κοινοτήτων ή, κατά περίπτωση, στις τελωνειακές αρχές των κρατών μελών της ΕΚ, αφετέρου.Οι προαναφερθείσες αρχές αποφασίζουν σχετικά με όλα τα πρακτικά μέτρα και τις ρυθμίσεις που απαιτούνται για την εφαρμογή του, λαμβάνοντας υπόψη τους τους κανόνες για την προστασία στοιχείων.2. Τα μέρη διαβουλεύονται μεταξύ τους και, ακολούθως, τηρούνται αμοιβαίως ενήμερα σχετικά με τους λεπτομερείς κανόνες εφαρμογής που θεσπίζονται σύμφωνα με τις διατάξεις του παρόντος παραρτήματος.Άρθρο 15Συμπληρωματικότητα 1. Το παρόν παράρτημα συμπληρώνει και δεν παρακωλύει την εφαρμογή κάθε συμφωνίας αμοιβαίας συνδρομής που έχει συναφθεί μεταξύ ενός ή περισσοτέρων κρατών μελών της Ευρωπαϊκής Κοινότητας και της Τουρκίας. Δεν πρέπει, επίσης, να αποκλείει περισσότερο


text: εκτεταμένη αμοιβαία συνδρομή, που παρέχεται με βάση παρόμοιες συμφωνίες.2. Υπό την επιφύλαξη του άρθρου 11, οι ανωτέρω συμφωνίες δεν θίγουν κοινοτικές διατάξεις που διέπουν τη γνωστοποίηση μεταξύ των αρμοδίων υπηρεσιών της Επιτροπής των Ευρωπαϊκών Κοινοτήτων και των τελωνειακών αρχών των κρατών μελών οποιασδήποτε πληροφορίας σχετικά με τελωνειακά ζητήματα κοινοτικού ενδιαφέροντος.ΠΑΡΑΡΤΗΜΑ 8 Για την προστασία της πνευματικής, βιομηχανικής και εμπορικής ιδιοκτησίας Άρθρο 11. Τα μέρη επιβεβαιώνουν τη σημασία που αποδίδουν στις υποχρεώσεις που απορρέουν από τη συμφωνία για τα δικαιώματα πνευματικής ιδιοκτησίας στον τομέα του εμπορίου που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης.Σύμφωνα με τα ανωτέρω, η Τουρκία αναλαμβάνει την υποχρέωση να εφαρμόσει τη συμφωνία Trips το αργότερο τρία έτη μετά την έναρξη ισχύος της παρούσας απόφασης.2. Προκειμένου περί του πεδίου εφαρμογής, του βαθμού προστασίας και της επιβολής των δικαιωμάτων πνευματικής, βιομηχανικής και εμπορικής ιδιοκτησίας μεταξύ των δύο μερών, οι διατάξεις της συμφωνίας Trips εφαρμόζονται μετά την έναρξη ισχύος της, εφόσον δεν περιλαμβάνονται σχετικοί κανόνες στην παρούσα απόφαση.Άρθρο 2Η Τουρκία συνεχίζει να βελτιώνει την αποτελεσματικότητα της προστασίας των δικαιωμάτων πνευματικής, βιομηχανικής και εμπορικής ιδιοκτησίας, ούτως ώστε να εξασφαλιστεί ότι ο βαθμός της προστασίας που παρέχεται στην Τουρκία είναι ανάλογος με το βαθμό προστασίας που υπάρχει στην Ευρωπαϊκή Κοινότητα και λαμβάνει κατάλληλα μέτρα τα οποία εξασφαλίζουν την τήρηση των εν λόγω δικαιωμάτων. Για τον σκοπό αυτό, εφαρμόζονται τα ακόλουθα άρθρα.Άρθρο 3Πριν από την έναρξη ισχύος της παρούσας απόφασης, η Τουρκία θα προσχωρήσει στις ακόλουθες πολυμερείς συμβάσεις περί δικαιωμάτων πνευματικής, βιομηχανικής και εμπορικής ιδιοκτησίας:- πράξη των Παρισίων (1971) της σύμβασης της Βέρνης για την προστασία των λογοτεχνικών και καλλιτεχνικών έργων,- σύμβαση της Ρώμης (1961) για την προστασία των καλλιτεχνών ερμηνευτών, των παραγωγών φωνογραφημάτων και των οργανισμών ραδιοφωνίας και τηλεόρασης,- πράξη της Στοκχόλμης (1967) της σύμβασης των Παρισίων για την προστασία της βιομηχανικής ιδιοκτησίας (όπως τροποποιήθηκε το 1979),- συμφωνία της Νίκαιας σχετικά με τη διεθνή ταξινόμηση των αγαθών και των υπηρεσιών για τους σκοπούς της καταχώρησης σημάτων (πράξη της Γενεύης, 1977, όπως τροποποιήθηκε το 1979), και- συνθήκη για τη συνεργασία στον τομέα των διπλωμάτων ευρεσιτεχνίας («Συνθήκη PCT», 1970, όπως τροποποιήθηκε το 1979 και το 1984).Άρθρο 4Πριν από την έναρξη ισχύος της παρούσας απόφασης, η Τουρκία θεσπίζει εσωτερική νομοθεσία στους ακόλουθους τομείς, η οποία αντιστοιχεί προς τη νομοθεσία που έχει θεσπισθεί από την Κοινότητα ή από τα κράτη μέλη της:1. νομοθεσία για τα δικαιώματα δημιουργού και τα συγγενή δικαιώματα, η οποία θα προβλέπει:- τους όρους προστασίας ανάλογα με την οδηγία 93/98/ΕΟΚ του Συμβουλίου (ΕΕ αριθ. L 290 της 24. 11. 1993),- προστασία των συγγενών δικαιωμάτων ανάλογα με την οδηγία 92/100/ΕΟΚ του Συμβουλίου (ΕΕ αριθ. L 346 της 27. 11. 1992),- μισθωτικά δικαιώματα και δικαιώματα δανεισμού ανάλογα με την οδηγία 92/100/ΕΟΚ του Συμβουλίου (ΕΕ αριθ. L 346 της 27. 11.1992),- προστασία των προγραμμάτων ηλεκτρονικών υπολογιστών ως λογοτεχνικών έργων, ανάλογα με την οδηγία 91/250/ΕΟΚ του Συμβουλίου (ΕΕ αριθ. L 122 της 17. 5. 1991) 72. νομοθεσία για τις ευρεσιτεχνίες, η οποία να προβλέπει κυρίως:- κανόνες για την υποχρεωτική χορήγηση αδειών, που να ανταποκρίνονται τουλάχιστον στους κανόνες της συμφωνίας Trips,- τη δυνατότητα απόκτησης


text: διπλώματος ευρεσιτεχνίας για οποιαδήποτε εφεύρεση, εκτός από τα φαρμακευτικά προϊόντα και μεθόδους για την υγεία του ανθρώπου και των ζώων, αλλά η οποία θα περιλαμβάνει τα αγροχημικά προϊόντα και μεθόδους (1),- εικοσαετή διάρκεια προστασίας των ευρεσιτεχνιών από την ημερομηνία κατάθεσης της σχετικής αίτησης 73. νομοθεσία για τα εμπορικά σήματα και τα σήματα υπηρεσιών ανάλογα με την οδηγία 89/104/ΕΟΚ του Συμβουλίου (ΕΕ αριθ. L 40 της 11. 2. 1989) 74. νομοθεσία για τα βιομηχανικά σχέδια, συμπεριλαμβανομένης της προστασίας των σχεδίων που αφορούν κλωστοϋφαντουργικά προϊόντα (2) 75. προστασία των γεωγραφικών ενδείξεων, συμπεριλαμβανομένων των ονομασιών καταγωγής ανάλογα με τη νομοθεσία της ΕΚ (3) 76. νομοθεσία για την επιβολή μέτρων στα σύνορα κατά των παραβιάσεων δικαιωμάτων πνευματικής ιδιοκτησίας (συμπεριλαμβανομένων τουλάχιστον των εμπορικών σημάτων, των δικαιωμάτων δημιουργού και συγγενών δικαιωμάτων, καθώς και των δικαιωμάτων επί σχεδίων) ανάλογα με τον κανονισμό (ΕΟΚ) αριθ. 3842/86 του Συμβουλίου (ΕΕ αριθ. L 357 της 18. 12. 1986) (4).Άρθρο 5Παρά τις διατάξεις του άρθρου 1 παράγραφος 1 δεύτερη περίπτωση, για την αποτελεσματική διαχείριση και επιβολή των δικαιωμάτων πνευματικής ιδιοκτησίας, η Τουρκία αναλαμβάνει την υποχρέωση να λάβει, πριν από την έναρξη ισχύος της παρούσας απόφασης, όλα τα αναγκαία μέτρα προκειμένου να εκπληρώσει τις υποχρεώσεις της που απορρέουν από το μέρος III της συμφωνίας Trips.Παρά τις διατάξεις του άρθρου 1 παράγραφος 1 δεύτερη περίπτωση, η Τουρκία αναλαμβάνει επίσης την υποχρέωση να λάβει, πριν από την έναρξη ισχύος της παρούσας απόφασης, όλα τα αναγκαία μέτρα, προκειμένου να εκπληρώσει τις υποχρεώσεις της που απορρέουν από το μέρος II τμήμα 4 (άρθρα 25, 26) της συμφωνίας Trips.Άρθρο 6Το αργότερο δύο έτη μετά την έναρξη ισχύος της παρούσας απόφασης, η Τουρκία θα εγκρίνει νομοθεσία ή θα αναθεωρήσει την υπάρχουσα νομοθεσία της, προκειμένου να εξασφαλίσει, πριν από την 1η Ιανουαρίου 1999, τη δυνατότητα απόκτησης διπλώματος ευρεσιτεχνίας για τα προϊόντα και τις μεθόδους του φαρμακευτικού τομέα.Άρθρο 7Το αργότερο τρία έτη μετά την έναρξη ισχύος της παρούσας απόφασης, η Τουρκία οφείλει:1. να προσχωρήσει στις ακόλουθες συμβάσεις τις σχετικές με την πνευματική, βιομηχανική και εμπορική ιδιοκτησία, υπό την προϋπόθεση ότι συμμετέχουν σ' αυτές η Κοινότητα ή όλα τα κράτη μέλη της:- πρωτόκολλο στη συμφωνία της Μαδρίτης σχετικά με τη διεθνή καταχώρηση των σημάτων (1989),- συνθήκη της Βουδαπέστης σχετικά με τη διεθνή αναγνώριση της κατάθεσης μικροοργανισμών στο πλαίσιο διαδικασιών για την απονομή διπλώματος ευρεσιτεχνίας (1977, τροποποιηθείσα το 1980) και- διεθνής σύμβαση για την προστασία νέων φυτικών ποικιλιών (UPOV, πράξη Γενεύης 1991) 72. να θεσπίσει εσωτερική νομοθεσία στους ακόλουθους τομείς, προκειμένου να ευθυγραμμίσει τη νομοθεσία της με τη νομοθεσία της ΕΚ:- στον τομέα των δικαιωμάτων δημιουργού και των συγγενών δικαιωμάτων:- νομοθεσία για τα δικαιώματα δημιουργού και τα συγγενή δικαιώματα σε σχέση με έργα που μεταδίδονται καλωδιακώς ή μέσω δορυφόρου, ανάλογα με την οδηγία 93/83/ΕΟΚ του Συμβουλίου (ΕΕ αριθ. L 248 της 6. 10. 1993),- προστασία των βάσεων δεδομένων (5) 7- στον τομέα της βιομηχανικής ιδιοκτησίας:- προστασία των τοπογραφιών ημιαγωγών ανάλογα με την οδηγία 87/54/ΕΟΚ του Συμβουλίου (ΕΕ αριθ. L 24 της 27. 1. 1987),- προστασία των στοιχείων τεχνογνωσίας και νομοθεσία για το εμπορικό απόρρητο ανάλογα με τη νομοθεσία των κρατών μελών,- προστασία


text: των δικαιωμάτων επί φυτικών ποικιλιών (6).Άρθρο 8Το Συμβούλιο Σύνδεσης μπορεί να αποφασίσει ότι τα άρθρα 3 έως 7 είναι δυνατό να εφαρμόζονται επίσης και σε άλλες πολυμερείς συμβάσεις ή τομείς της νομοθεσίας περί δικαιωμάτων πνευματικής ιδιοκτησίας.Άρθρο 9Η μεικτή επιτροπή για την τελωνειακή ένωση παρακολουθεί την εφαρμογή και εκτέλεση των διατάξεων της παρούσας απόφασης περί των δικαιωμάτων πνευματικής ιδιοκτησίας 7 επίσης εκτελεί οποιοδήποτε άλλο καθήκον της αναθέτει ενδεχομένως το Συμβούλιο Σύνδεσης. Η επιτροπή διατυπώνει συστάσεις προς το Συμβούλιο Σύνδεσης, οι οποίες είναι δυνατό να αφορούν τη σύσταση υποεπιτροπής για τα δικαιώματα πνευματικής ιδιοκτησίας.Άρθρο 101. Τα μέρη συμφωνούν ότι, για τους σκοπούς της παρούσας απόφασης, η πνευματική, βιομηχανική και εμπορική ιδιοκτησία περιλαμβάνει, μεταξύ άλλων, τα δικαιώματα δημιουργού, συμπεριλαμβανομένων των δικαιωμάτων δημιουργού επί προγραμμάτων ηλεκτρονικού υπολογιστή και συγγενή δικαιώματα, τις ευρεσιτεχνίες, τα βιομηχανικά σχέδια, τις γεωγραφικές ενδείξεις, συμπεριλαμβανομένων των ονομασιών προέλευσης, τα εμπορικά σήματα και τα σήματα υπηρεσιών, τις τοπογραφίες ολοκληρωμένων κυκλωμάτων καθώς και την προστασία έναντι του αθέμιτου ανταγωνισμού, όπως αναφέρεται στο άρθρο 10α της σύμβασης των Παρισίων για την προστασία της βιομηχανικής ιδιοκτησίας, καθώς και την προστασία εμπιστευτικών στοιχείων τεχνογνωσίας.2. Η παρούσα απόφαση δεν προβλέπει την εξάντληση των δικαιωμάτων πνευματικής, βιομηχανικής και εμπορικής ιδιοκτησίας τα οποία ισχύουν, βάσει της παρούσας απόφασης, στις εμπορικές σχέσεις μεταξύ των δύο μερών.(1) Προς ενημέρωση: πρόταση οδηγίας του Συμβουλίου για την προστασία των βιοτεχνολογικών εφευρέσεων (ΕΕ αριθ. C 44 της 16. 2. 1993).(2) Προς ενημέρωση: πρόταση οδηγίας του Συμβουλίου για τα κοινοτικά σχέδια.(3) Η κατάσταση των σχετικών κανονισμών θα διαβιβαστεί από την Επιτροπή.(4) Προς ενημέρωση: πρόταση κανονισμού για την τροποποίηση του προαναφερθέντος κανονισμού (ΕΕ αριθ. C 238 της 2. 9. 1993).(5) Βλέπε πρόταση οδηγίας του Συμβουλίου σχετικά με τη νομική προστασία των βάσεων δεδομένων (ΕΕ αριθ. C 156 της 23. 6. 1992).(6) Βλέπε τροποποιηθείσα πρόταση για την έκδοση κανονισμού (ΕΟΚ) του Συμβουλίου σχετικά με την κοινοτική προστασία των φυτικών ποικιλιών (ΕΕ αριθ. C 113 της 23. 4. 1993).ΠΑΡΑΡΤΗΜΑ 9 Κατάσταση των επιτροπών που αναφέρονται στο άρθρο 60 Επιτροπή ονοματολογίαςΕπιτροπή τελωνειακού κώδικαΕπιτροπή για τις στατιστικές του εξωτερικού εμπορίουΠΑΡΑΡΤΗΜΑ 10 Για τα αυτόνομα καθεστώτα και τις προτιμησιακές συμφωνίες που αναφέρονται στο άρθρο 16 1. Τα αυτόνομα καθεστώτα που αναφέρονται στο άρθρο 16 είναι:- το σύστημα γενικευμένων προτιμήσεων,- το καθεστώς για τα εμπορεύματα που κατάγονται από τα Κατεχόμενα Εδάφη,- το καθεστώς για τα εμπορεύματα που κατάγονται από τη Θέουτα και τη Μελίλια,- το καθεστώς για τα εμπορεύματα που κατάγονται από τις Δημοκρατίες της Βοσνίας-Ερζεγοβίνης, της Κροατίας και της Σλοβενίας και από το έδαφος της Πρώην Γιουγκοσλαβικής Δημοκρατίας της Μακεδονίας.2. Οι προτιμησιακές συμφωνίες που αναφέρονται στο άρθρο 16 είναι:- οι ευρωπαϊκές συμφωνίες με τη Βουλγαρία, την Ουγγαρία, την Πολωνία, τη Ρουμανία, τη Σλοβακία, την Τσεχική Δημοκρατία,- η συμφωνία ελευθέρων συναλλαγών με τις Φερόες Νήσους,- οι συμφωνίες σύνδεσης με την Κύπρο και τη Μάλτα,- οι συμφωνίες ελευθέρων συναλλαγών με την Εσθονία, τη Λετονία και τη Λιθουανία,- η συμφωνία με το Ισραήλ,- οι συμφωνίες με την Αλγερία, το Μαρόκο και την Τυνησία,- οι συμφωνίες με την Αίγυπτο, την Ιορδανία, το Λίβανο και τη Συρία,- η σύμβαση με τα κράτη ΑΚΕ,- η συμφωνία


text: ελευθέρων συναλλαγών με την Ελβετία και το Λιχτενστάιν,- η συμφωνία για τη δημιουργία του Ευρωπαϊκού Οικονομικού Χώρου.ΣΥΜΦΩΝΙΑ υπό μορφή ανταλλαγής επιστολών σχετικά με τις Καναρίους Νήσους (96/143/ΕΚ) Α. Επιστολή της Ευρωπαϊκής Κοινότητας: Κύριε Πρόεδρε,Επ'ευκαιρία της έκδοσης της απόφασης του Συμβουλίου Σύνδεσης ΕΚ-Τουρκίας σχετικά με την εφαρμογή της οριστικής φάσης της τελωνειακής ένωσης, τα μέρη συμφώνησαν ότι οι διατάξεις αυτής της απόφασης δεν θίγουν τις διατάξεις του κανονισμού (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους.Θα σας παρακαλούσα να επιβεβαιώσετε τη συμφωνία της κυβέρνησης της Τουρκικής Δημοκρατίας με το περιεχόμενο αυτής της επιστολής.Με εξαιρετική εκτίμηση,F. J. ELORZA CAVENGTΠρόεδρος της Αντιπροσωπείας της Ευρωπαϊκής ΚοινότηταςΒ. Επιστολή της τουρκικής αντιπροσωπείας: Κύριε Πρόεδρε,Με την επιστολή σας της 22ας Δεκεμβρίου 1995 μου γνωστοποιήσατε τα εξής:«Επ'ευκαιρία της έκδοσης της απόφασης του Συμβουλίου Σύνδεσης ΕΚ-Τουρκίας σχετικά με την εφαρμογή της οριστικής φάσης της τελωνειακής ένωσης, τα μέρη συμφώνησαν ότι οι διατάξεις αυτής της απόφασης δεν θίγουν τις διατάξεις του κανονισμού (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους.Θα σας παρακαλούσα να επιβεβαιώσετε τη συμφωνία της κυβέρνησης της Τουρκικής Δημοκρατίας για το περιεχόμενο αυτής της επιστολής.»Έχω την τιμή να σας επιβεβαιώσω τη συμφωνία της κυβέρνησής μου με το περιεχόμενο αυτής της επιστολής.Με εξαιρετική εκτίμηση,U. ΦZάLKERΠρόεδρος της τουρκικής αντιπροσωπείας


text:
 |
 22010A0407(01)
 Συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη θέσπιση των όρων και των προϋποθέσεων για τη συμμετοχή της Ελβετικής Συνομοσπονδίας στο πρόγραμμα Νεολαία εν δράσει και στο πρόγραμμα δράσης στον τομέα της διά βίου μάθησης (2007-2013)
 Επίσημη Εφημερίδα αριθ. L 87 της 07/04/2010 σ. 0009 - 0018
 Συμφωνίαμεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη θέσπιση των όρων και των προϋποθέσεων για τη συμμετοχή της Ελβετικής Συνομοσπονδίας στο πρόγραμμα "Νεολαία εν δράσει" και στο πρόγραμμα δράσης στον τομέα της διά βίου μάθησης (2007-2013)Η ΕΥΡΩΠΑΪΚΗ ΕΝΩΣΗ, εφεξής "Ένωση",αφενός,και η ΕΛΒΕΤΙΚΗ ΣΥΝΟΜΟΣΠΟΝΔΙΑ, εφεξής "Ελβετία",αφετέρου,οι οποίες καλούνται εφεξής "τα συμβαλλόμενα μέρη",Εκτιμώντας τα ακόλουθα:(1) Η κοινή δήλωση που επισυνάπτεται στις επτά συμφωνίες που υπεγράφησαν στις 21 Ιουνίου 1999 μεταξύ της Ευρωπαϊκής Κοινότητας και της Ελβετίας προβλέπει τη μελλοντική διαπραγμάτευση συμφωνίας σχετικά με τη συμμετοχή της Ελβετίας στα προγράμματα μάθησης και νεολαίας.(2) Το πρόγραμμα "Νεολαία εν δράσει" για την περίοδο 2007-2013 και το πρόγραμμα δράσης στον τομέα της διά βίου μάθησης θεσπίστηκαν με τις αποφάσεις αριθ. 1719/2006/ΕΚ [1] και αριθ. 1720/2006/ΕΚ [2], αντίστοιχα, του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006.(3) Το άρθρο 5 της απόφασης αριθ. 1719/2006/ΕΚ και το άρθρο 7 της απόφασης αριθ. 1720/2006/ΕΚ προβλέπουν τη συμμετοχή της Ελβετίας με την προϋπόθεση της σύναψης διμερούς συμφωνίας με τη χώρα αυτή,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1Η Ελβετία συμμετέχει στο πρόγραμμα "Νεολαία εν δράσει" και στο πρόγραμμα δράσης στον τομέα της διά βίου μάθησης (εφεξής "τα προγράμματα"), σύμφωνα με τους όρους και τις προϋποθέσεις που καθορίζονται στην παρούσα συμφωνία και στα παραρτήματα I, II και III, που αποτελούν αναπόσπαστο μέρος της.Άρθρο 2Η παρούσα συμφωνία εφαρμόζεται, αφενός, στα εδάφη στα οποία εφαρμόζονται οι συνθήκες επί των οποίων εδράζεται η Ένωση και υπό τους όρους που προβλέπουν και, αφετέρου, στο έδαφος της Ελβετίας.Άρθρο 3Η παρούσα συμφωνία συνάπτεται για τη διάρκεια των τρεχόντων προγραμμάτων. Ωστόσο, με την επιφύλαξη του δεύτερου εδαφίου του παρόντος άρθρου, αν η Ένωση αποφασίσει να παρατείνει τη διάρκεια αυτή χωρίς να τροποποιήσει τα προγράμματα, η παρούσα συμφωνία παρατείνεται αυτόματα, εκτός αν το ένα μέρος ενημερώσει το άλλο, εντός 30 ημερών μετά την απόφαση για παράταση των προγραμμάτων, ότι αρνείται να παρατείνει τη συνεργασία. Κατά τη διάρκεια της παράτασης, η Ελβετία πρέπει να καταβάλλει ετήσια οικονομική συνεισφορά ίση με την οικονομική συνεισφορά της για το 2013.Η παρούσα συμφωνία δεν παρατείνεται σε περίπτωση λήξης της ισχύος ή καταγγελίας της συμφωνίας για την ελεύθερη κυκλοφορία των προσώπων που υπογράφηκε στις 21 Ιουνίου 1999 μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου.Η Ένωση ή η Ελβετία δύναται να καταγγείλει την παρούσα συμφωνία, κοινοποιώντας την απόφασή της στο άλλο μέρος. Η συμφωνία παύει να εφαρμόζεται από το δημοσιονομικό έτος μετά την κοινοποίηση, αν αυτή είναι προγενέστερη της 1ης Οκτωβρίου. Σε αντίθετη περίπτωση, η συμφωνία παύει να εφαρμόζεται από το δεύτερο δημοσιονομικό έτος μετά την κοινοποίηση.Τα σχέδια και οι δραστηριότητες που χρηματοδοτούνται από τα δημοσιονομικά έτη που προηγούνται του δημοσιονομικού έτους κατά το οποίο παύει να εφαρμόζεται η συμφωνία εξακολουθούν να υλοποιούνται


text: μέχρι την ολοκλήρωσή τους με τους όρους που καθορίζονται στην παρούσα συμφωνία και τα παραρτήματά της και σύμφωνα με τις συμβατικές διατάξεις που εφαρμόζονται στα εν λόγω σχέδια και δραστηριότητες. Τα μέρη διευθετούν κοινή συναινέσει οποιεσδήποτε άλλες συνέπειες της καταγγελίας.Άρθρο 4Οι εκπρόσωποι της Επιτροπής και οι εκπρόσωποι της εθνικής αρχής που έχουν οριστεί ως παρατηρητές στις επιτροπές προγραμμάτων συνεννοούνται, αν παραστεί ανάγκη, κατόπιν αιτήματος των μεν ή των δε για τις δραστηριότητες που καλύπτονται από την παρούσα συμφωνία. Ύστερα από αυτές τις διαβουλεύσεις, η μεικτή επιτροπή που συστάθηκε με τη συμφωνία της 21ης Ιουνίου 1999 μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων είναι αρμόδια να τροποποιήσει τα παραρτήματα της παρούσας συμφωνίας —κατά κανόνα, με γραπτή διαδικασία— αν αυτό κριθεί αναγκαίο προκειμένου να ληφθούν υπόψη οι κανονιστικές ρυθμίσεις που εφαρμόζονται για τα προγράμματα ή η εξέλιξη της ικανότητας απορρόφησης της Ελβετίας. Οι τροποποιήσεις των παραρτημάτων αρχίζουν να ισχύουν την επομένη της έκδοσης της σχετικής απόφασης της μεικτής επιτροπής. Αντιθέτως, αν τα μέρη συμφωνήσουν να τροποποιήσουν τις διατάξεις της παρούσας συμφωνίας, οι τροποποιήσεις αρχίζουν να ισχύουν μετά την ολοκλήρωση των αντίστοιχων εσωτερικών διαδικασιών των μερών.Άρθρο 5Η παρούσα συμφωνία κυρώνεται ή συνάπτεται από τα μέρη σύμφωνα με τις αντίστοιχες εσωτερικές διαδικασίες τους. Τίθεται σε ισχύ την πρώτη ημέρα του δεύτερου μήνα μετά την ημερομηνία κατά την οποία τα μέρη κοινοποίησαν τελευταία την περάτωση των αντίστοιχων διαδικασιών.Μέχρι να ολοκληρωθούν οι διαδικασίες που αναφέρονται στο πρώτο εδάφιο, τα μέρη εφαρμόζουν προσωρινά την παρούσα συμφωνία για τις δραστηριότητες που χρηματοδοτούνται από τον γενικό προϋπολογισμό της Ευρωπαϊκής Ένωσης του έτους μετά την υπογραφή, και το νωρίτερο από τον προϋπολογισμό του 2011, με την επιφύλαξη ότι τηρούνται οι προϋποθέσεις που καθορίζονται στο σημείο 2 του παραρτήματος I.Αν ένα από τα μέρη κοινοποιήσει στο άλλο ότι δεν θα κυρώσει ή δεν θα συνάψει την υπογεγραμμένη συμφωνία, η προσωρινή εφαρμογή λήγει από το δημοσιονομικό έτος μετά την κοινοποίηση. Η κοινοποίηση που τερματίζει την προσωρινή εφαρμογή δεν θίγει τις υποχρεώσεις των μερών όσον αφορά τα σχέδια και τις δραστηριότητες που χρηματοδοτούνται από τον γενικό προϋπολογισμό της Ευρωπαϊκής Ένωσης του έτους κοινοποίησης, ούτε την καταβολή, από την Ελβετία, της συνεισφοράς της για το έτος κοινοποίησης.Άρθρο 6Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.Съставено в Брюксел на петнайсети февруари две хиляди и десета година.Hecho en Bruselas, el quince de febrero de dos mil diez.V Bruselu dne patnáctého února dva tisíce deset.Udfærdiget i Bruxelles den femtende februar to tusind og ti.Geschehen zu Brüssel am fünfzehnten Februar zweitausendzehn.Kahe tuhande kümnenda aasta veebruarikuu viieteistkümnendal päeval Brüsselis.Έγινε στις Βρυξέλλες, στις δέκα πέντε Φεβρουαρίου δύο χιλιάδες δέκα.Done at Brussels on the fifteenth day of February in the year two thousand and ten.Fait à Bruxelles, le quinze février deux mille dix.Fatto a Bruxelles, addì quindici febbraio duemiladieci.Briselē, divi tūkstoši desmitā gada piecpadsmitajā februārī.Priimta du


text: tūkstančiai dešimtų metų vasario penkioliktą dieną Briuselyje.Kelt Brüsszelben, a kétezer-tizedik év február havának tizenötödik napján.Magħmul fi Brussell, fil- ħmistax-il jum ta’ Frar tas-sena elfejn u għaxra.Gedaan te Brussel, de vijftiende februari tweeduizend tien.Sporządzono w Brukseli dnia piętnastego lutego roku dwa tysiące dziesiątego.Feito em Bruxelas, em quinze de Fevereiro de dois mil e dez.Întocmit la Bruxelles, la cincisprezece februarie două mii zece.V Bruseli dňa pätnásteho februára dvetisícdesať.V Bruslju, dne petnajstega februarja leta dva tisoč deset.Tehty Brysselissä viidentenätoista päivänä helmikuuta vuonna kaksituhattakymmenen.Som skedde i Bryssel den femtonde februari tjugohundratio.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdāEuropos Sajungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++За Конфедерация ШвейцарияPor la Confederación SuizaZa Švýcarskou konfederaciFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelΓια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni ŻvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederația ElvețianăZa Švajčiarskou konfederáciuZa Švicarsko konfederacijoSveitsin valaliiton puolestaFör Schweiziska edsförbundet+++++ TIFF +++++[1] ΕΕ L 327 της 24.11.2006, σ. 30.[2] ΕΕ L 327 της 24.11.2006, σ. 45.--------------------------------------------------ΠΑΡΑΡΤΗΜΑ IΌροι και προϋποθέσεις συμμετοχής της Ελβετίας στο πρόγραμμα "Νεολαία εν δράσει" και στο πρόγραμμα δράσης στον τομέα της διά βίου μάθησης1. Η Ελβετία συμμετέχει στο πρόγραμμα "Νεολαία εν δράσει" και στο πρόγραμμα δράσης στον τομέα της διά βίου μάθησης (εφεξής "τα προγράμματα"), και τούτο, με την επιφύλαξη διατάξεων της παρούσας συμφωνίας περί του αντιθέτου, τηρουμένων των στόχων, των κριτηρίων, των διαδικασιών και των προθεσμιών που καθορίζονται στις αποφάσεις αριθ. 1719/2006/ΕΚ και 1720/2006/ΕΚ.2. Τηρουμένων των προϋποθέσεων που καθορίζονται στο άρθρο 8 της απόφασης αριθ. 1719/2006/ΕΚ και στο άρθρο 6 της απόφασης αριθ. 1720/2006/ΕΚ, και σύμφωνα με τις αποφάσεις της Επιτροπής σχετικά με τις αντίστοιχες αρμοδιότητες των κρατών μελών, της Επιτροπής και των εθνικών οργανισμών στην υλοποίηση των προγραμμάτων, η Ελβετία:- αναλαμβάνει να δημιουργήσει ή να ορίσει καθώς και να παρακολουθεί τον κατάλληλο φορέα (ελβετικό εθνικό γραφείο), έτσι ώστε να εξασφαλίζεται, σε εθνικό επίπεδο, η συντονισμένη διαχείριση της υλοποίησης των δράσεων που απορρέουν από τα προγράμματα,- αναλαμβάνει επίσης την ευθύνη για τη χρηστή διαχείριση, από το ελβετικό εθνικό γραφείο, των πιστώσεων που καταβάλλονται σε αυτό ως ενίσχυση για τα σχέδια και- λαμβάνει τα μέτρα που εγγυώνται, με τον προσήκοντα τρόπο, την κατάλληλη χρηματοδότηση, τον έλεγχο και τη δημοσιονομική εποπτεία του ελβετικού εθνικού γραφείου, το οποίο εισπράττει από την Επιτροπή συνεισφορά για τα έξοδα διαχείρισης και υλοποίησής του.Η Ελβετία λαμβάνει κάθε άλλο απαραίτητο μέτρο για την εύρυθμη λειτουργία του προγράμματος σε εθνικό επίπεδο.3. Η Ελβετία, για να συμμετέχει στα προγράμματα, καταβάλλει ετήσια συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που καθορίζονται στο παράρτημα ΙΙ.4. Οι όροι και οι προϋποθέσεις για την υποβολή, την αξιολόγηση και την επιλογή των υποψηφιοτήτων για τους επιλέξιμους οργανισμούς, οργανώσεις και ιδιώτες της Ελβετίας είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και


text: ιδιώτες της Ένωσης.5. Για να εξασφαλιστεί η ενωσιακή διάσταση των προγραμμάτων ώστε να είναι επιλέξιμα για ενωσιακή χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον έναν εταίρο από κράτος μέλος της Ένωσης.6. Το ποσοστό της συνεισφοράς της Ελβετίας που αναφέρεται στο σημείο 3 και θα χορηγηθεί στις δράσεις που θα αποτελούν αντικείμενο διαχείρισης του ελβετικού εθνικού γραφείου σύμφωνα με τους κανόνες των προγραμμάτων θα αντικατοπτρίζει το μερίδιο συμμετοχής των δράσεων αυτών στον προϋπολογισμό του προγράμματος σε ενωσιακό επίπεδο. Η συνεισφορά στα έξοδα του ελβετικού εθνικού γραφείου για τη διαχείριση και την υλοποίηση των προγραμμάτων θα υπολογίζεται σύμφωνα με τα κριτήρια που εφαρμόζονται στα κράτη μέλη της Ένωσης.7. Στο πλαίσιο των ισχυουσών διατάξεων, τα κράτη μέλη της Ένωσης και η Ελβετία κάνουν ό,τι είναι δυνατόν προκειμένου να διευκολύνουν την κυκλοφορία και τη διαμονή των σπουδαστών, των εκπαιδευτικών, των ασκουμένων, των εκπαιδευτών, του διοικητικού προσωπικού των πανεπιστημίων, των νέων και των άλλων επιλέξιμων προσώπων που ταξιδεύουν μεταξύ της Ελβετίας και των κρατών μελών της Ένωσης λόγω της συμμετοχής τους στις δραστηριότητες που καλύπτονται από την παρούσα συμφωνία.8. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Ευρωπαϊκής Ένωσης όσον αφορά την εποπτεία και την αξιολόγηση των προγραμμάτων, η συμμετοχή της Ελβετίας στα προγράμματα τελεί υπό τη συνεχή και από κοινού παρακολούθηση της Επιτροπής των Ευρωπαϊκών Κοινοτήτων και της Ελβετίας. Η Ελβετία υποβάλλει τις αναγκαίες εκθέσεις στην Επιτροπή και συμμετέχει στα άλλα ειδικά μέτρα που λαμβάνει η Ένωση για το σκοπό αυτό.Οι αποφάσεις της Επιτροπής σχετικά με τις αντίστοιχες αρμοδιότητες των κρατών μελών, της Επιτροπής και των εθνικών γραφείων στην υλοποίηση των προγραμμάτων, καθώς και οι κοινοί κανόνες που ορίζονται στον οδηγό που απευθύνεται στα εθνικά γραφεία, ο οποίος θα επισυνάπτεται στις συμβάσεις μεταξύ της Επιτροπής και του ελβετικού εθνικού γραφείου, εφαρμόζονται στις σχέσεις μεταξύ της Ελβετίας, της Επιτροπής και του ελβετικού εθνικού γραφείου.Οι συμβάσεις μεταξύ της Επιτροπής και του ελβετικού εθνικού γραφείου ή των ελβετών δικαιούχων, καθώς και μεταξύ του ελβετικού εθνικού γραφείου και των ελβετών δικαιούχων, βασίζονται στις οικείες διατάξεις του δημοσιονομικού κανονισμού που εφαρμόζεται στον προϋπολογισμό της Ευρωπαϊκής Ένωσης και στους εκτελεστικούς του κανόνες, ιδίως όσον αφορά τη χορήγηση επιδοτήσεων και τη σύναψη συμβάσεων. Οι εν λόγω διατάξεις εφαρμόζονται στους ελβετούς συμμετέχοντες κατά τον ίδιο τρόπο που εφαρμόζονται σε κάθε συμμετέχοντα στα προγράμματα.Επιπλέον κανόνες σχετικά με τον δημοσιονομικό έλεγχο, την ανάκτηση ποσών και τα άλλα μέτρα για την καταπολέμηση της απάτης καθορίζονται στο παράρτημα III.Σε περίπτωση παρατυπίας, αμέλειας ή απάτης που μπορεί να καταλογιστεί στο ελβετικό εθνικό γραφείο, αν η Επιτροπή δεν μπορεί να ανακτήσει το σύνολο των πόρων που της οφείλονται από το ελβετικό εθνικό γραφείο, υπεύθυνες για τη μη ανάκτηση των πόρων θεωρούνται οι ελβετικές αρχές.9. Η γλώσσα που θα χρησιμοποιείται σε όλες τις επαφές με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και τις άλλες διοικητικές πτυχές των προγραμμάτων, θα είναι μία από τις επίσημες γλώσσες των θεσμικών οργάνων της Ένωσης.--------------------------------------------------ΠΑΡΑΡΤΗΜΑ IIΟικονομική συνεισφορά της Ελβετίας στο πρόγραμμα "Νεολαία εν δράσει" και στο πρόγραμμα δράσης


text: στον τομέα της διά βίου μάθησης1. Πρόγραμμα "Νεολαία εν δράσει"Η οικονομική συνεισφορά που θα πρέπει να καταβάλει η Ελβετία στον γενικό προϋπολογισμό της Ευρωπαϊκής Ένωσης για να συμμετάσχει στο πρόγραμμα "Νεολαία εν δράσει" έχει ως εξής (σε εκατ. ευρώ):2011 | 2012 | 2013 |1,7 | 1,8 | 1,9 |2. Πρόγραμμα δράσης στον τομέα της διά βίου μάθησηςΗ οικονομική συνεισφορά που θα πρέπει να καταβάλει η Ελβετία στον γενικό προϋπολογισμό της Ευρωπαϊκής Ένωσης για να συμμετάσχει στο πρόγραμμα δράσης στον τομέα της διά βίου μάθησης έχει ως εξής (σε εκατ. ευρώ):2011 | 2012 | 2013 |14,2 | 14,9 | 15,6 |3. Τα έξοδα ταξιδιού και διαμονής που βαρύνουν τους εκπροσώπους και τους εμπειρογνώμονες της Ελβετίας στο πλαίσιο της συμμετοχής τους, ως παρατηρητών, στις εργασίες των επιτροπών που αναφέρονται στο άρθρο 9 της απόφασης αριθ. 1719/2006/ΕΚ και στο άρθρο 10 της απόφασης 1720/2006/ΕΚ ή σε άλλες συνεδριάσεις που αφορούν την υλοποίηση των προγραμμάτων επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους εκπροσώπους και τους εμπειρογνώμονες των κρατών μελών της Ένωσης.4. Μετά την έναρξη ισχύος ή προσωρινής εφαρμογής της παρούσας συμφωνίας και στην αρχή κάθε επόμενου έτους, η Επιτροπή απευθύνει πρόσκληση πληρωμής στην Ελβετία για την καταβολή του ποσού που αντιστοιχεί στη συνεισφορά της σε καθένα από τα προγράμματα για τα οποία γίνεται λόγος στην παρούσα συμφωνία.Η συνεισφορά της Ελβετίας εκφράζεται και καταβάλλεται σε ευρώ.Η Ελβετία καταβάλλει τη συνεισφορά της πριν από την 1η Μαρτίου, αν λάβει την πρόσκληση πληρωμής της Επιτροπής πριν από την 1η Φεβρουαρίου, ή το αργότερο 30 ημέρες μετά την πρόσκληση πληρωμής, αν τη λάβει μετά την 1η Φεβρουαρίου.Οποιαδήποτε καθυστέρηση στην πληρωμή της συνεισφοράς συνεπάγεται την καταβολή τόκων από την Ελβετία για το ποσό που εξακολουθεί να οφείλεται κατά την ημερομηνία λήξης της προθεσμίας πληρωμής. Το σχετικό επιτόκιο είναι το επιτόκιο που εφαρμόζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, το οποίο ισχύει την πρώτη ημερολογιακή ημέρα του μήνα κατά τον οποίο λήγει η προθεσμία, αυξημένο κατά 3,5 ποσοστιαίες μονάδες.--------------------------------------------------ΠΑΡΑΡΤΗΜΑ IIIΔΗΜΟΣΙΟΝΟΜΙΚΟΣ ΈΛΕΓΧΟΣ, ΑΝΑΚΤΗΣΗ ΠΟΡΩΝ ΚΑΙ ΆΛΛΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣI. Έλεγχοι και μέτρα για την καταπολέμηση της απάτης που εφαρμόζονται από την Ένωση1. Η Επιτροπή επικοινωνεί απευθείας με τους συμμετέχοντες στα προγράμματα που είναι εγκατεστημένοι στην Ελβετία, καθώς και με τους υπεργολάβους τους. Τα άτομα αυτά μπορούν να διαβιβάζουν απευθείας στην Επιτροπή κάθε σχετική πληροφορία και έγγραφο που υποχρεούνται να κοινοποιούν βάσει των πράξεων στις οποίες αναφέρεται η παρούσα συμφωνία και των συμβάσεων που συνάπτονται κατ’ εφαρμογή τους.2. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1995/2006 της 13ης Δεκεμβρίου 2006 [2] και τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού κανονισμού που


text: εφαρμόζεται στο γενικό προϋπολογισμό των Ευρωπαϊκών Κοινοτήτων [3], όπως τροποποιήθηκε τελευταία με τον κανονισμό (ΕΚ, Ευρατόμ) αριθ 478/2007 της 23ης Απριλίου 2007 [4] καθώς και σύμφωνα με τις άλλες κανονιστικές διατάξεις στις οποίες αναφέρεται η παρούσα συμφωνία, οι συμβάσεις επιδοτήσεων που συνάπτονται με τους δικαιούχους των προγραμμάτων που είναι εγκατεστημένοι στην Ελβετία ορίζουν ότι οι οικονομικοί ή άλλοι έλεγχοι μπορούν να διενεργούνται ανά πάσα στιγμή στους ίδιους και στους υπεργολάβους τους από υπαλλήλους της Επιτροπής ή από άλλα εντεταλμένα από αυτήν πρόσωπα.Οι λογαριασμοί και οι συναλλαγές του ελβετικού εθνικού γραφείου μπορούν να εξακριβώνονται από υπαλλήλους της Επιτροπής ή από άλλα εντεταλμένα από αυτήν πρόσωπα. Αυτές οι εξακριβώσεις μπορούν να αφορούν επίσης την ικανότητα του φορέα που έχει δημιουργήσει η Ελβετία να εφαρμόζει τους κανόνες των προγραμμάτων που αναφέρονται στην παρούσα συμφωνία και να ικανοποιεί τις ανάγκες χρηστής δημοσιονομικής διαχείρισης σύμφωνα με τα κριτήρια των οικείων άρθρων του κανονισμού (ΕΚ, Ευρατόμ) αριθ. 1605/2002 όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1995/2006 της 13ης Δεκεμβρίου 2006 και του κανονισμού (ΕΚ, Ευρατόμ) αριθ. 2342/2002, όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 478/2007 της 23ης Απριλίου 2007.3. Οι υπάλληλοι της Επιτροπής και τα άλλα εντεταλμένα από αυτήν πρόσωπα έχουν την κατάλληλη πρόσβαση σε τόπους, εργασίες και έγγραφα, όπως και σε όλες τις πληροφορίες, ακόμη και σε ηλεκτρονική μορφή, οι οποίες κρίνονται απαραίτητες για τη διενέργεια αυτών των ελέγχων. Το δικαίωμα πρόσβασης ορίζεται ρητά στις συμβάσεις που συνάπτονται κατ’ εφαρμογή των πράξεων στις οποίες αναφέρεται η παρούσα συμφωνία. Το Ελεγκτικό Συνέδριο των Ευρωπαϊκών Κοινοτήτων έχει τα ίδια δικαιώματα με την Επιτροπή.Οι έλεγχοι είναι δυνατόν να διενεργούνται μετά τη λήξη των προγραμμάτων ή της παρούσας συμφωνίας σύμφωνα με τους όρους των εν λόγω συμβάσεων.4. Στο πλαίσιο της παρούσας συμφωνίας, η Επιτροπή/Ευρωπαϊκή Υπηρεσία Καταπολέμησης της Απάτης (OLAF) εξουσιοδοτούνται να διενεργούν επιτόπιους ελέγχους και εξακριβώσεις στην ελβετική επικράτεια, σύμφωνα με τις διαδικαστικές διατάξεις του κανονισμού (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες [5].Οι εν λόγω έλεγχοι και εξακριβώσεις προετοιμάζονται και διενεργούνται σε στενή συνεργασία με τις αρμόδιες ελβετικές αρχές που έχει ορίσει η Ελβετία, στις οποίες γνωστοποιούνται σε εύθετο χρόνο το αντικείμενο, ο σκοπός και η νομική βάση των ελέγχων και εξακριβώσεων, έτσι ώστε οι αρχές αυτές να μπορούν να παρέχουν την απαιτούμενη συνδρομή.Εάν οι αρμόδιες ελβετικές αρχές το επιθυμούν, η Επιτροπή διενεργεί από κοινού με αυτές τις επιτόπιες επαληθεύσεις και τις εξακριβώσεις.Σε περίπτωση που συμμετέχοντες στα προγράμματα αντιταχθούν σε επιτόπιο έλεγχο ή εξακρίβωση, οι ελβετικές αρχές παρέχουν στους ελεγκτές της Επιτροπής/της OLAF, σύμφωνα με τις εθνικές διατάξεις, τη συνδρομή που αυτοί χρειάζονται για να φέρουν σε πέρας το έργο του επιτόπιου ελέγχου και εξακρίβωσης.Η Επιτροπή/η OLAF κοινοποιούν αμέσως στις ελβετικές αρχές κάθε στοιχείο που δημιουργεί την υπόνοια παρατυπίας και το οποίο υπέπεσε στην αντίληψή τους κατά τη διάρκεια επιτόπιου ελέγχου ή εξακρίβωσης. Σε κάθε περίπτωση, η Επιτροπή/η OLAF οφείλουν να ενημερώσουν τις προαναφερόμενες αρχές


text: για το αποτέλεσμα των ελέγχων και εξακριβώσεων.II. Έλεγχοι και μέτρα για την καταπολέμηση της απάτης που εφαρμόζονται από την Ελβετία1. Ο κατάλληλος δημοσιονομικός έλεγχος όσον αφορά την υλοποίηση των προγραμμάτων θα πραγματοποιείται από την αρμόδια εθνική αρχή δημοσιονομικού ελέγχου στην Ελβετία, σύμφωνα με το άρθρο 8 των αποφάσεων της Επιτροπής σχετικά με τις αντίστοιχες αρμοδιότητες των κρατών μελών, της Επιτροπής και των εθνικών γραφείων στην υλοποίηση του προγράμματος "Νεολαία εν δράσει" και του προγράμματος δράσης στον τομέα της διά βίου μάθησης (2007-2013) και σύμφωνα με τους κοινούς κανόνες που ορίζονται στον οδηγό που απευθύνεται στα εθνικά γραφεία, ο οποίος επισυνάπτεται στις συμβάσεις μεταξύ της Επιτροπής και του ελβετικού εθνικού γραφείου. Όλες οι εικαζόμενες και αποδεδειγμένες περιπτώσεις απάτης και παρατυπιών, καθώς και όλα τα σχετικά μέτρα που έχουν ληφθεί από το ελβετικό εθνικό γραφείο και τις εθνικές αρχές, κοινοποιούνται αμέσως στις υπηρεσίες της Επιτροπής. Η Ελβετία εξασφαλίζει τη διερεύνηση και την ικανοποιητική διεκπεραίωση των εικαζόμενων και αποδεδειγμένων περιπτώσεων απάτης και παρατυπιών μετά τους εθνικούς ή ενωσιακούς ελέγχους.Ως "παρατυπία" νοείται οποιαδήποτε παραβίαση διάταξης του ενωσιακού δικαίου η οποία εφαρμόζεται σύμφωνα με την παρούσα συμφωνία ή των συμβατικών υποχρεώσεων που απορρέουν από αυτή, η οποία παραβίαση προκύπτει από ενέργειες ή παραλείψεις ενός οικονομικού παράγοντα και η οποία έχει ή θα μπορούσε να έχει ως αποτέλεσμα την επιβάρυνση, με αδικαιολόγητη δαπάνη, του γενικού προϋπολογισμού της Ευρωπαϊκής Ένωσης ή των προϋπολογισμών τους οποίους αυτή διαχειρίζεται.Ως "απάτη" νοείται οποιαδήποτε εσκεμμένη ενέργεια ή παράλειψη που αφορά:- τη χρήση ή την υποβολή πλαστών, ανακριβών ή ελλιπών δηλώσεων ή εγγράφων, με αποτέλεσμα την αχρεώστητη είσπραξη ή παρακράτηση πόρων που προέρχονται από τον γενικό προϋπολογισμό της Ευρωπαϊκής Ένωσης ή από τους προϋπολογισμούς των οποίων η διαχείριση ασκείται από την Ένωση ή για λογαριασμό της,- την αποσιώπηση πληροφοριών κατά παράβαση ειδικής υποχρέωσης, με τα ίδια αποτελέσματα,- τη χρήση αυτών των πόρων για σκοπούς άλλους από αυτούς για τους οποίους είχαν χορηγηθεί αρχικώς.2. Οι ελβετικές αρχές λαμβάνουν τα κατάλληλα μέτρα για να αποτρέψουν ή να εμποδίσουν οποιαδήποτε πρακτική ενεργητικής ή παθητικής διαφθοράς σε οποιοδήποτε στάδιο των διαδικασιών ανάθεσης συμβάσεων ή χορήγησης επιδοτήσεων ή κατά τη διάρκεια της υλοποίησης των αντίστοιχων συμβάσεων.Ως "ενεργητική δωροδοκία" νοείται η εσκεμμένη ενέργεια ενός προσώπου που υπόσχεται ή χορηγεί, άμεσα ή μέσω ενδιάμεσου φορέα, πλεονέκτημα πάσης φύσεως σε υπάλληλο, υπέρ του ιδίου ή υπέρ τρίτου, προκειμένου να ενεργήσει ή να απόσχει από το να ενεργήσει σύμφωνα με τα καθήκοντά του ή, κατά την άσκηση των καθηκόντων του, κατά παράβαση των επίσημων υποχρεώσεών του, κατά τρόπο που βλάπτει ή μπορεί να βλάψει τα οικονομικά συμφέροντα της Ευρωπαϊκής Ένωσης.Ως "παθητική δωροδοκία" νοείται η εσκεμμένη ενέργεια ενός υπαλλήλου που, άμεσα ή μέσω ενδιάμεσου φορέα, ζητεί ή λαμβάνει πλεονέκτημα πάσης φύσεως, υπέρ του ιδίου ή υπέρ τρίτου, ή αποδέχεται την υπόσχεση ενός τέτοιου πλεονεκτήματος, προκειμένου να ενεργήσει ή να απόσχει από το να ενεργήσει σύμφωνα με τα καθήκοντά του ή, κατά την άσκηση των καθηκόντων του, κατά παράβαση των επίσημων υποχρεώσεών του, κατά τρόπο που βλάπτει ή μπορεί να βλάψει τα οικονομικά συμφέροντα της Ευρωπαϊκής Ένωσης.3. Οι ελβετικές αρχές και το προσωπικό


text: που είναι αρμόδιο για την υλοποίηση των προγραμμάτων λαμβάνουν όλες τις αναγκαίες προφυλάξεις για να αποφευχθεί οποιοσδήποτε κίνδυνος σύγκρουσης συμφερόντων, και ενημερώνουν την Επιτροπή αμέσως μόλις διαπιστωθεί τέτοια σύγκρουση συμφερόντων ή κατάσταση ικανή να οδηγήσει σε τέτοια σύγκρουση.III. Εμπιστευτικός χαρακτήραςΟι πληροφορίες που κοινοποιούνται ή αποκτώνται βάσει του παρόντος παραρτήματος, με οποιαδήποτε μορφή, καλύπτονται από το επαγγελματικό απόρρητο και απολαύουν την προστασία που παρέχεται σε ανάλογες πληροφορίες από το ελβετικό δίκαιο και από τις αντίστοιχες διατάξεις που ισχύουν για τα όργανα της Ένωσης. Οι πληροφορίες αυτές δεν επιτρέπεται να γνωστοποιούνται σε πρόσωπα άλλα από εκείνα τα οποία, λόγω των καθηκόντων τους στα θεσμικά όργανα της Ένωσης, στα κράτη μέλη ή στην Ελβετία, πρέπει να τις γνωρίζουν, ούτε να χρησιμοποιούνται για σκοπό άλλο από την εξασφάλιση αποτελεσματικής προστασίας των οικονομικών συμφερόντων των μερών.IV. Διοικητικά μέτρα και κυρώσειςΜε την επιφύλαξη της εφαρμογής του ελβετικού ποινικού δικαίου, η Επιτροπή δύναται να επιβάλλει διοικητικά μέτρα και κυρώσεις σύμφωνα με τον κανονισμό (ΕΚ, Ευρατόμ) αριθ. 1605/2002, όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1995/2006 της 13ης Δεκεμβρίου 2006, σύμφωνα με τον κανονισμό (ΕΚ, Ευρατόμ) αριθ. 2342/2002, όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 478/2007 της 23ης Απριλίου 2007, καθώς και σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων [6].V. Ανάκτηση πόρωνΌσον αφορά τις ενέργειες που αποτελούν αντικείμενο έμμεσης κεντρικής διαχείρισης, το ελβετικό εθνικό γραφείο έχει την υποχρέωση να εκδίδει τις αιτήσεις ανάκτησης πόρων και, όταν απαιτείται, να προσφεύγει στη δικαιοσύνη κατά των δικαιούχων, ύστερα από διαβούλευση με την Επιτροπή. Σε περίπτωση παρατυπίας, αμέλειας ή απάτης που μπορεί να καταλογιστεί στο ελβετικό εθνικό γραφείο, οι ελβετικές αρχές είναι υπεύθυνες για τους μη ανακτηθέντες πόρους.Όσον αφορά τις ενέργειες που αποτελούν αντικείμενο άμεσης κεντρικής διαχείρισης από την Επιτροπή, οι αποφάσεις της Επιτροπής που λαμβάνονται στο πλαίσιο της παρούσας συμφωνίας, και οι οποίες προβλέπουν χρηματική υποχρέωση προσώπων άλλων από τα κράτη μέλη, συνιστούν τίτλο εκτελεστό στην Ελβετία. Η αναγκαστική εκτέλεση διέπεται από τους ισχύοντες κανόνες πολιτικής δικονομίας στην Ελβετία. Ο εκτελεστήριος τύπος επισυνάπτεται στην απόφαση, με μόνη απαιτούμενη διατύπωση τον έλεγχο της γνησιότητας της απόφασης από την αρχή που έχει οριστεί για το σκοπό αυτό από την ελβετική κυβέρνηση, η οποία ενημερώνει σχετικά την Επιτροπή. Μετά την ολοκλήρωση αυτών των διατυπώσεων και κατόπιν αιτήματος της Επιτροπής, η Επιτροπή δύναται να συνεχίσει την αναγκαστική εκτέλεση προσφεύγοντας απευθείας στο αρμόδιο όργανο, σύμφωνα με την εθνική νομοθεσία. Η νομιμότητα της απόφασης της Επιτροπής υπόκειται στον έλεγχο του Δικαστηρίου της Ευρωπαϊκής Ένωσης.Οι αποφάσεις που εκδίδει το Δικαστήριο της Ευρωπαϊκής Ένωσης δυνάμει ρήτρας διαιτησίας που περιέχεται σε σύμβαση συναφθείσα στο πεδίο εφαρμογής της παρούσας συμφωνίας είναι εκτελεστές υπό τους ίδιους όρους.[1] ΕΕ L 248 της 16.9.2002, σ. 1.[2] ΕΕ L 390 της 30.12.2006, σ. 1.[3] ΕΕ L 357 της 31.12.2002, σ. 1.[4] ΕΕ L 111 της 28.4.2007, σ. 13.[5] ΕΕ L 292 της 15.11.1996, σ. 2.[6] ΕΕ L 312 της 23.12.1995, σ. 1.--------------------------------------------------ΔΗΛΩΣΗ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗ ΣΥΜΜΕΤΟΧΗ ΤΗΣ ΕΛΒΕΤΊΑΣ ΣΤΙΣ ΕΠΙΤΡΟΠΕΣΤο Συμβούλιο συμφωνεί


text:
 Avis juridique important
 |
 22003X0830(10)
 Σύναψη Μνημονίου Συμφωνίας με την Σλοβενία σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)
 Επίσημη Εφημερίδα αριθ. C 205 της 30/08/2003 σ. 0008 - 0008
 Σύναψη Μνημονίου Συμφωνίας με την Σλοβενία σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)(2003/C 205/14)Στις 13 Δεκεμβρίου 2002 υπεγράφη Μνημόνιο Συμφωνίας μεταξύ της Ευρωπαϊκής Επιτροπής, εξ ονόματος της Ευρωπαϊκής Κοινότητας, και της κυβέρνησης της Σλοβενίας σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008).Το πλήρες κείμενο του Μνημονίου Συμφωνίας στα αγγλικά βρίσκεται στην εξής ιστοσελίδα:http://europa.eu.int/comm/ enlargement/pas/ocp/ocp_index.htm


text:
 Avis juridique important
 |
 11992M/APS/02
 Συνθήκη για την Ευρωπαϊκή Ένωση - Συμφωνία που συνάπτεται μεταξύ των κρατών μελών της Ευρωπαϊκής Κοινότητας πλην του Ηνωμένου Βασιλείου της Μεγάλης Βρετανίας και Βορείου Ιρλανδίας για την κοινωνική πολιτική - Άρθρο 2
 Επίσημη Εφημερίδα αριθ. C 191 της 29/07/1992 σ. 0091
 Άρθρο 2 1. Προκειμένου να υλοποιήσει τους στόχους του άρθρου 1, η Κοινότητα υποστηρίζει και συμπληρώνει τη δράση των προαναφερθέντων κρατών μελών στους ακόλουθους τομείς: - βελτίωση, ιδιαιτέρως, του περιβάλλοντος εργασίας, με σκοπό την προστασία της ασφάλειας και της υγείας των εργαζομένων, - συνθήκες εργασίας, - ενημέρωση και διαβούλευση με τους εργαζομένους, - ισότητα ανδρών και γυναικών όσον αφορά τις ευκαιρίες τους στην αγορά εργασίας και τη μεταχείριση κατά την εργασία, - επαγγελματική ένταξη των ατόμων που αποκλείονται από την αγορά εργασίας, με την επιφύλαξη των διατάξεων του άρθρου 127 της συνθήκης για την ίδρυση της Ευρωπαϊκής Κοινότητας, που εφεξής καλείται "συνθήκη". 2. Για το σκοπό αυτό, το Συμβούλιο μπορεί να θεσπίζει, μέσω οδηγιών, τις ελάχιστες προδιαγραφές οι οποίες εφαρμόζονται σταδιακά, λαμβανομένων υπόψη των συνθηκών και των τεχνικών ρυθμίσεων που υφίστανται σε κάθε κράτος μέλος. Στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών, οι οποίοι θα παρεμπόδιζαν τη δημιουργία και την ανάπτυξη των μικρομεσαίων επιχειρήσεων. Το Συμβούλιο αποφασίζει κατά τη διαδικασία που προβλέπεται στο άρθρο 189 Γ της συνθήκης και μετά από διαβούλευση με την Οικονομική και Κοινωνική Επιτροπή. 3. Ωστόσο, το Συμβούλιο αποφασίζει με ομοφωνία μετά από πρόταση της Επιτροπής και από διαβούλευση με το Ευρωπαϊκό Κοινοβούλιο και την Οικονομική και Κοινωνική Επιτροπή στους ακόλουθους τομείς: - κοινωνική ασφάλεια και κοινωνική προστασία των εργαζομένων, - προστασία των εργαζομένων σε περίπτωση καταγγελίας της σύμβασης εργασίας, - εκπροσώπηση και συλλογική υπεράσπιση των συμφερόντων των εργαζομένων και των εργοδοτών, συμπεριλαμβανομένης της συμμετοχής των εργαζομένων στη διαχείριση, με την επιφύλαξη της παραγράφου 6, - συνθήκες απασχόλησης των υπηκόων των τρίτων χωρών που διαμένουν νόμιμα στο έδαφος της Κοινότητας, - χρηματικές συνεισφορές με στόχο την προώθηση της απασχόλησης και τη δημιουργία θέσεων εργασίας, με την επιφύλαξη των διατάξεων περί του Κοινωνικού Ταμείου. 4. Τα κράτη μέλη μπορούν να αναθέσουν στους κοινωνικούς εταίρους, εφόσον οι κοινωνικοί εταίροι το ζητήσουν από κοινού, την εφαρμογή των οδηγιών που θεσπίζονται κατ' εφαρμογή των παραγράφων 2 και 3. Σε αυτή την περίπτωση, το ενδιαφερόμενο κράτος μέλος πρέπει να εξασφαλίζει ότι, το αργότερο κατά την ημερομηνία κατά την οποία πρέπει να μεταφερθεί μια οδηγία σύμφωνα με το άρθρο 189, οι κοινωνικοί εταίροι έχουν λάβει τα απαραίτητα μέτρα σε συμβατική βάση, ενώ παράλληλα το κράτος μέλος έχει την υποχρέωση να θεσπίζει τις αναγκαίες διατάξεις ώστε να είναι ανά πάσα στιγμή σε θέση να εξασφαλίζει τα αποτελέσματα που επιβάλλονται από την εν λόγω οδηγία. 5. Οι διατάξεις που θεσπίζονται δυνάμει του παρόντος άρθρου δεν κωλύουν την εκ μέρους των κρατών μελών διατήρηση ή θέσπιση, μέτρων ενισχυμένης προστασίας τα οποία θα είναι σύμφωνα με τη συνθήκη. 6. Οι διατάξεις του παρόντος άρθρου δεν εφαρμόζονται στις αμοιβές, στο δικαίωμα του συνεταιρίζεσθαι, στο δικαίωμα απεργίας ή στο δικαίωμα της ανταπεργίας (λοκ-άουτ).


text:
 23.5.2008
 EL
 Επίσημη Εφημερίδα της Ευρωπαϊκής Ένωσης
 L 135/1
 Μόνον τα πρωτότυπα κείμενα της UN/ECE (Η.Ε./ΟΕΕ) έχουν νομική ισχύ βάσει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχεται στην τελευταία έκδοση του εγγράφου που αφορά την κατάσταση προσχώρησης στους κανονισμούς UN-ECE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 48 της Οικονομικής Επιτροπής για την Ευρώπη των Ηνωμένων Εθνών (ΗΕ/ΟΕΕ) — Ενιαίες διατάξεις σχετικά με την έγκριση οχημάτων όσον αφορά την τοποθέτηση των διατάξεων φωτισμού και φωτεινής σηματοδότησης
 Προσάρτημα 47: Κανονισμός αριθ. 48
 Αναθεώρηση 4
 04 σειρά τροποποιήσεων — Ημερομηνία έναρξη ισχύος: 11 Ιουλίου 2008
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Γενικές προδιαγραφές
 6.
 Επιμέρους προδιαγραφές
 7.
 Τροποποιήσεις και επεκτάσεις της έγκρισης τύπου οχήματος ή της τοποθέτησης των διατάξεων του φωτισμού και φωτεινής σηματοδότησης
 8.
 Συμμόρφωση της παραγωγής
 9.
 Κυρώσεις για τη μη συμμόρφωση της παραγωγής
 10.
 Οριστική διακοπή παραγωγής
 11.
 Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης καθώς και των διοικητικών αρχών
 12.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με την έγκριση ή απόρριψη ή επέκταση ή ανάκληση εγκρίσεως ή την οριστική διακοπή παραγωγής τύπου οχήματος όσον αφορά την τοποθέτηση διατάξεων φωτισμού και φωτεινής σηματοδότησης, σύμφωνα με τον κανονισμό αριθ. 48
 Παράρτημα 2 —
 Ρυθμίσεις για τα σήματα έγκρισης
 Παράρτημα 3 —
 Επιφάνειες φανών, άξονας και κέντρο αναφοράς και γωνίες γεωμετρικής ορατότητας
 Παράρτημα 4 —
 Ορατότητα ερυθρού φανού προς τα εμπρός και ορατότητα λευκού φωτός προς τα πίσω
 Παράρτημα 5 —
 Καταστάσεις φόρτισης που λαμβάνονται υπόψη κατά τον προσδιορισμό μεταβολών του κατακόρυφου προσανατολισμού των φανών διασταύρωσης
 Παράρτημα 6 —
 Μέτρηση της εκτροπής της κλίσης της δέσμης διασταύρωσης ανάλογα με το φορτίο
 Παράρτημα 7 —
 Ένδειξη της δηλούμενης αρχικής ρύθμισης σύμφωνα με την παράγραφο 6.2.6.1.1. του παρόντος κανονισμού
 Παράρτημα 8 —
 Οι διακόπτες χειρισμού των διατάξεων για τη ρύθμιση των προβολέων που προβλέπονται στην παράγραφο 6.2.6.2.2. του παρόντος κανονισμού
 Παράρτημα 9 —
 Έλεγχος συμμόρφωσης της παραγωγής
 Παράρτημα 10 —
 Παραδείγματα επιλογών φωτεινών πηγών
 Παράρτημα 11 —
 Ορατότητα σημάνσεων ευδιακριτότητας προς τα πίσω και πλαγίως του οχήματος
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στο οχήματα των κατηγοριών M, N, και στα ρυμουλκούμενά τους (κατηγορία O) (1) σε σχέση με την τοποθέτηση διατάξεων φωτισμού και φωτεινής σηματοδότησης.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1. Ως «έγκριση οχήματος» νοείται η έγκριση τύπου οχήματος όσον αφορά τον αριθμό και τον τρόπο τοποθέτησης των διατάξεων φωτισμού και φωτεινής σηματοδότησης.
 Ως «τύπος οχήματος όσον αφορά την τοποθέτηση των διατάξεων φωτισμού και φωτεινής σηματοδότησης» νοούνται τα οχήματα τα οποία δεν παρουσιάζουν διαφορές στα βασικά χαρακτηριστικά που αναφέρονται στα σημεία 2.2.1 έως 2.2.4.
 Ομοίως δεν θεωρούνται ως «οχήματα διαφορετικού τύπου» τα εξής: οχήματα που διαφέρουν κατά την έννοια των παραγράφων 2.2.1. έως 2.2.4., αλλά κατά τρόπο που δεν συνεπάγεται μεταβολή στο είδος, τον αριθμό, τη θέση και τη γεωμετρική ορατότητα των φανών και στην κλίση της δέσμης διασταύρωσης που προδιαγράφονται για τον εν


text:
λόγω τύπο οχήματος, καθώς και οχήματα στα οποία είναι τοποθετημένοι ή δεν υπάρχουν προαιρετικοί φανοί:
 2.2.1. διαστάσεις και εξωτερικό σχήμα του οχήματος·
 2.2.2. αριθμός και θέση των διατάξεων·
 2.2.3. σύστημα ρύθμισης της κλίσης της δέσμης διασταύρωσης·
 2.2.4. σύστημα ανάρτησης.
 2.3. Ως «εγκάρσιο επίπεδο» νοείται κατακόρυφο επίπεδο κάθετο στο διάμηκες επίπεδο συμμετρίας του οχήματος.
 2.4. Ως «όχημα άνευ φορτίου» νοείται όχημα χωρίς οδηγό, πλήρωμα, επιβάτες και φορτίο, αλλά με πλήρη δεξαμενή καυσίμου, εφεδρικό τροχό και τα συνήθως παρεχόμενα εργαλεία.
 2.5. Ως «όχημα με φορτίο» νοείται όχημα φορτωμένο με τη μέγιστη τεχνικώς επιτρεπτή γι’ αυτό μάζα, όπως δηλώνεται από τον κατασκευαστή, ο οποίος καθορίζει επίσης την κατανομή της εν λόγω μάζας μεταξύ των αξόνων, σύμφωνα με τη μέθοδο που περιγράφεται στο παράρτημα 5.
 Ως «διάταξη» νοείται στοιχείο ή συγκρότημα στοιχείων που χρησιμοποιείται για την εκτέλεση μιας ή περισσότερων λειτουργιών.
 2.6.1. Ως «λειτουργία φωτισμού» νοείται το φως που εκπέμπει διάταξη για να φωτίζει το δρόμο και τα αντικείμενα στην κατεύθυνση κίνησης του οχήματος·
 2.6.2. Ως «φωτεινή σηματοδότηση» νοείται το φως που εκπέμπει ή αντανακλά διάταξη για να δώσει σε άλλους χρήστες του οδικού δικτύου οπτικές πληροφορίες για την παρουσία, επισήμανση και/ή την αλλαγή κίνησης του οχήματος·
 Ως «φανός» νοείται διάταξη που προορίζεται να φωτίζει το δρόμο ή να εκπέμπει ένα φωτεινό σήμα στους άλλους χρήστες του οδικού δικτύου. Οι φανοί της οπίσθιας πινακίδας κυκλοφορίας και οι οπίσθιοι αντανακλαστήρες θεωρούνται επίσης ως φανοί. Για τους σκοπούς του παρόντος κανονισμού, φωτεινές οπίσθιες πινακίδες κυκλοφορίας και το σύστημα φωτισμού θύρας επιβατών σύμφωνα με τις διατάξεις του κανονισμού αριθ. 107 σε οχήματα των κατηγοριών M2 και M3 δεν θεωρούνται ως φανοί.
 Φωτεινή πηγή (2)
 Ως «φωτεινή πηγή» νοούνται ένα ή περισσότερα στοιχεία ορατής ακτινοβολίας, τα οποία μπορεί να είναι συναρμολογημένα με ένα ή περισσότερα διαφανή περιβλήματα και με μια βάση για μηχανική και ηλεκτρική σύνδεση.
 Μια φωτεινή πηγή μπορεί επίσης να συνίσταται από την ακραία έξοδο ενός φωτεινού οδηγού, ως τμήμα ενός κατανεμημένου συστήματος φωτισμού ή φωτεινής σηματοδότησης χωρίς ενσωματωμένο εξωτερικό φακό.
 2.7.1.1.1. Ως «αντικαταστάσιμη φωτεινή πηγή» νοείται φωτεινή πηγή σχεδιασμένη έτσι ώστε να μπορεί να τοποθετείται και να αφαιρείται από την υποδοχή της διάταξής της χωρίς εργαλεία.
 2.7.1.1.2. Ως «μη αντικαταστάσιμη φωτεινή πηγή» νοείται φωτεινή πηγή που μπορεί να αντικατασταθεί μόνον αντικαθιστώντας τη διάταξη στην οποία είναι τοποθετημένη η εν λόγω φωτεινή πηγή.
 α)
 στην περίπτωση δομοστοιχείου φωτεινής πηγής: φωτεινή πηγή που μπορεί να αντικατασταθεί μόνον αντικαθιστώντας το δομοστοιχείο φωτεινής πηγής στο οποίο είναι τοποθετημένη η εν λόγω φωτεινή πηγή.
 β)
 στην περίπτωση προσαρμοζόμενου συστήματος εμπρόσθιου φωτισμού (AFS): φωτεινή πηγή που μπορεί να αντικατασταθεί μόνον με την αντικατάσταση της μονάδας φωτισμού στην οποία είναι τοποθετημένη η εν λόγω φωτεινή πηγή.
 2.7.1.1.3. Ως «δομοστοιχείο φωτεινής πηγής» νοείται οπτικό τμήμα διάταξης που είναι ειδικό γι’ αυτή τη διάταξη, περιέχει μία ή περισσότερες μη αντικαταστάσιμες φωτεινές πηγές και μπορεί να αφαιρεθεί από τη διάταξη μόνο με τη χρήση εργαλείων. Τα δομοστοιχεία είναι σχεδιασμένα έτσι ώστε άσχετα από τη χρήση εργαλείων, να μην μπορούν να αντικαθίστανται μηχανικά από κάποια αντικαταστάσιμη εγκεκριμένη φωτεινή πηγή.
 2.7.1.1.4. Ως «φωτεινή πηγή πυρακτώσεως» (λαμπτήρας πυρακτώσεως)


text:
νοείται φωτεινή πηγή στην οποία το στοιχείο ορατής ακτινοβολίας είναι ένα ή περισσότερα θερμαινόμενα νήματα που παράγουν θερμική ακτινοβολία.
 2.7.1.1.5. Ως «φωτεινή πηγή εκκένωσης αερίου» νοείται φωτεινή πηγή στην οποία το στοιχείο ορατής ακτινοβολίας είναι εκκένωση τόξου που παρέχει το φαινόμενο της ηλεκτρο-φωταύγειας/φθορισμού.
 2.7.1.1.6. Ως «φωτεινή πηγή διόδου φωτοεκπομπής» (LED) νοείται φωτεινή πηγή στην οποία το στοιχείο ορατής ακτινοβολίας είναι μία ή περισσότερες ζεύξεις στερεάς καταστάσεως που παρέχουν το φαινόμενο της φωταύγειας έγχυσης/φθορισμού.
 2.7.1.1.7. Ως «δομοστοιχείο διόδου φωτοεκπομπής» νοείται δομοστοιχείο φωτεινής πηγής το οποίο περιέχει ως πηγές φωτός μόνον δίοδο φωτοεκπομπής·
 Ως «ηλεκτρονικός μηχανισμός ρύθμισης φωτεινής πηγή» νοούνται ένα ή περισσότερα εξαρτήματα μεταξύ τροφοδοσίας και φωτεινής πηγής για τη ρύθμιση της τάσης και/ή του ηλεκτρικού ρεύματος της φωτεινής πηγής.
 2.7.1.2.1. Ως «στραγγαλιστικό πηνίο» νοείται μηχανισμός ρύθμισης φωτεινής πηγής μεταξύ τροφοδοσίας και φωτεινής πηγής για τη σταθεροποίηση του ηλεκτρικού ρεύματος φωτεινής πηγής εκκένωσης αερίου.
 2.7.1.2.2. Ως «εκκινητής» νοείται ηλεκτρονικός μηχανισμός ρύθμισης φωτεινής πηγής με τον οποίο επιτυγχάνεται η έναυση του τόξου σε φωτεινή πηγή εκκένωσης αερίου.
 2.7.1.3. Ως «μεταβλητή ρύθμιση έντασης» νοείται η διάταξη η οποία ρυθμίζει αυτόματα τις διατάξεις οπίσθιας φωτεινής σηματοδότησης με την παραγωγή μεταβλητών φωτεινών εντάσεων ώστε να εξασφαλίζεται η αναλλοίωτη αντίληψη των σημάτων τους. Η μεταβλητή ρύθμιση έντασης είναι μέρος του φανού ή μέρος του οχήματος ή μοιράζεται ανάμεσα στον εν λόγω φανό και στο όχημα.
 2.7.2. Ως «ισοδύναμοι φανοί» νοούνται φανοί που επιτελούν την ίδια λειτουργία και είναι εγκεκριμένοι στη χώρα στα μητρώα της οποίας είναι καταχωρημένο το όχημα. Οι φανοί αυτοί μπορεί να έχουν διαφορετικά χαρακτηριστικά από εκείνους που ήταν τοποθετημένοι στο όχημα κατά την έγκριση, υπό την προϋπόθεση ότι πληρούν τις απαιτήσεις του παρόντος κανονισμού.
 2.7.3. Ως «ανεξάρτητοι φανοί» νοούνται διατάξεις με δική τους φωτίζουσα περιοχή (3), δική τους φωτεινή πηγή και δικό τους κέλυφος.
 2.7.4. Ως «ομαδοποιημένοι φανοί» νοούνται διατάξεις με δική τους φωτίζουσα περιοχή (3) και δική τους φωτεινή πηγή αλλά με κοινό κέλυφος.
 2.7.5. Ως «συνδυασμένοι φανοί» νοούνται διατάξεις με δική τους φωτίζουσα περιοχή (3) αλλά με κοινή φωτεινή πηγή και κοινό κέλυφος.
 2.7.6. Ως «αμοιβαίως ενσωματωμένοι φανοί» νοούνται διατάξεις με δικές τους φωτεινές πηγές ή μία και μόνη φωτεινή πηγή που λειτουργεί υπό διαφορετικές συνθήκες (π.χ. οπτικές, μηχανικές ή ηλεκτρικές διαφορές), εξ ολοκλήρου ή εν μέρει κοινές φωτίζουσες περιοχές (3) και κοινό κέλυφος.
 2.7.7. Ως «απλός φανός» νοείται μέρος μιας διάταξης που εκτελεί αποκλειστικά λειτουργία φωτισμού ή φωτεινής σηματοδότησης.
 2.7.8. Ως «κρυφός φανός» νοείται φανός που μπορεί να αποκρύπτεται, μερικώς ή ολικώς, όταν δεν χρησιμοποιείται. Το αποτέλεσμα αυτό μπορεί να επιτυγχάνεται με ένα κινητό κάλυμμα, με μετατόπιση του φανού ή με οποιοδήποτε άλλο πρόσφορο μέσο. Ο όρος «ανασυρόμενος» χρησιμοποιείται ειδικότερα για να υποδηλώσει κρυφό φανό που μπορεί να μετατοπίζεται κατά τρόπον ώστε να εισέρχεται εντός του αμαξώματος.
 2.7.9. Ως «προβολέας δέσμης πορείας» νοείται ο φανός που χρησιμεύει για να φωτίζει τον δρόμο σε μεγάλη απόσταση μπροστά από το όχημα·
 Ως «προβολέας δέσμης διασταύρωσης» νοείται ο φανός που χρησιμεύει για να φωτίζει τον δρόμο μπροστά από το όχημα χωρίς να θαμπώνει ή να ενοχλεί τους οδηγούς που κινούνται στο αντίθετο ρεύμα


text:
ή άλλους χρήστες του οδικού δικτύου.
 2.7.10.1. Ως «κύρια δέσμη διασταύρωσης)» νοείται η φωτεινή δέσμη που παράγεται χωρίς τη συμβολή υπέρυθρου πομπού και/ή συμπληρωματικών φωτεινών πηγών για φωτισμό στροφής.
 2.7.11. Ως «φανός-δείκτης πορείας» νοείται ο φανός που χρησιμεύει για να δείχνει στους άλλους χρήστες του οδικού δικτύου ότι ο οδηγός προτίθεται να αλλάξει κατεύθυνση προς τα δεξιά ή προς τα αριστερά.
 Ο φανός ή οι φανοί δείκτες πορείας μπορούν επίσης να χρησιμοποιούνται σύμφωνα με τις διατάξεις του κανονισμού αριθ. 97·
 2.7.12. Ως «φανός πέδησης» νοείται φανός που χρησιμεύει για να δείχνει στους άλλους χρήστες του οδικού δικτύου πίσω από το όχημα ότι επιχειρείται σκόπιμη επιβράδυνση της διαμήκους κίνησης του οχήματος.
 2.7.13. Ως «διάταξη φωτισμού» οπίσθιας πινακίδας κυκλοφορίας νοείται η διάταξη που χρησιμεύει για το φωτισμό του χώρου που προορίζεται για την οπίσθια πινακίδα κυκλοφορίας. Η διάταξη αυτή μπορεί να αποτελείται από πολλά οπτικά στοιχεία.
 2.7.14. Ως «εμπρόσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από εμπρός.
 2.7.15. Ως «οπίσθιος φανός θέσης» νοείται ο φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από πίσω.
 Ως «αντανακλαστήρας» νοείται διάταξη που χρησιμεύει για να δείχνει την παρουσία του οχήματος με την αντανάκλαση φωτός που προέρχεται από φωτεινή πηγή που δεν συνδέεται με το όχημα, όταν ο παρατηρητής βρίσκεται κοντά στην πηγή.
 Για τους σκοπούς του παρόντος κανονισμού, δεν θεωρούνται ως αντανακλαστήρες:
 2.7.16.1. οι πινακίδες κυκλοφορίας που αντανακλούν το φως·
 2.7.16.2. τα σήματα που αντανακλούν το φως, τα οποία αναφέρονται στην ΑDR (Ευρωπαϊκή Συμφωνία που αφορά τις διεθνείς οδικές μεταφορές επικίνδυνων υλικών)·
 2.7.16.3. άλλες αντανακλαστικές πινακίδες και σήματα που επιβάλλεται να χρησιμοποιούνται σε συμμόρφωση με εθνικές απαιτήσεις στην περίπτωση ορισμένων κατηγοριών οχημάτων ή ορισμένων μεθόδων λειτουργίας·
 2.7.16.4. αντανακλαστικά υλικά εγκεκριμένα στην κατηγορία D ή E σύμφωνα με τον κανονισμό αριθ. 104 και χρησιμοποιούμενα για άλλους σκοπούς σε συμμόρφωση με εθνικές διατάξεις, π.χ. διαφήμιση·
 Ως «σήμανση ευδιακριτότητας» νοείται διάταξη που προορίζεται να αυξάνει την ευδιακριτότητα ενός οχήματος, όταν παρατηρείται από τα πλάγια ή από πίσω, με την αντανάκλαση φωτός που προέρχεται από φωτεινή πηγή που δεν συνδέεται με το όχημα, όταν ο παρατηρητής βρίσκεται κοντά στην πηγή.
 Ως «σήμανση περιγράμματος» νοείται σήμανση ευδιακριτότητας που προορίζεται να δείχνει τις οριζόντιες και κατακόρυφες διαστάσεις (μήκος, πλάτος και ύψος) ενός οχήματος.
 2.7.17.1.1. Ως «πλήρης σήμανση περιγράμματος» νοείται σήμανση περιγράμματος που δείχνει το περίγραμμα ενός οχήματος με μία συνεχή γραμμή.
 2.7.17.1.2. Ως «μερική σήμανση περιγράμματος» νοείται σήμανση περιγράμματος που δείχνει τις οριζόντιες διαστάσεις του οχήματος με μία συνεχή γραμμή και τις κατακόρυφες διαστάσεις με ένδειξη των άνω γωνιών.
 2.7.17.2. Ως «γραμμική σήμανση» νοείται σήμανση ευδιακριτότητας που προορίζεται να δείχνει τις οριζόντιες διαστάσεις (μήκος και πλάτος) ενός οχήματος με μία συνεχή γραμμή.
 2.7.18. Ως «σήμα κινδύνου» νοείται η ταυτόχρονη λειτουργία όλων των δεικτών πορείας ενός οχήματος προκειμένου να ειδοποιούνται οι άλλοι χρήστες του οδικού δικτύου ότι το όχημα αποτελεί προσωρινά ιδιαίτερο κίνδυνο γι’ αυτούς.
 2.7.19. Ως «εμπρόσθιος φανός ομίχλης» νοείται φανός που χρησιμεύει στη βελτίωση του φωτισμού της